Pohjoismaisille pakkausvalmistajille on myönnetty yhteensä 17 palkintoa tämänvuotisessa ScanStar-pakkauskilpailussa. Suomalaiset pakkausratkaisut saivat kahdeksan palkintoa.\nKilpailun 29 osallistujaratkaisua edustivat laajasti pakkausalaa: mukana oli logistiikkaratkaisuja, elintarvikepakkauksia, lahjapakkauksia ja myymäläpakkauksia niin isoilta kuin pieniltäkin alan yrityksiltä. Koska kilpailu on skandinaavinen, valtaosa kilpailuun osallistuneiden pakkausten materiaaleista oli luonnollisesti kartonkia, ja vain muutama pakkausinnovaatio edusti muoviratkaisuja. Kilpailu kuitenkin osoitti, että palkintosijoilla on tilaa myös muovisille ratkaisuille, kunhan muovia käytetään oikealla tavalla.\nScanStar on yhteispohjoismainen pakkausalan toimijoiden kilpailu, joka on järjestetty vuodesta 1969. Kilpailu on avoin kaikille Skandinaviassa suunnitelluille, valmistetuille tai käytettäville pakkauksille ja sen järjestämisvastuussa ovat vuorovuosina Suomen, Ruotsin, Norjan ja Tanskan pakkausalan toimialajärjestöt. Tänä vuonna kilpailun järjesti Suomen Pakkausyhdistys ry. Suomea tuomaristossa edustivat lehtori Hanna Koivula Helsingin yliopistosta ja tuomariston puheenjohtajana toimi toimitusjohtaja Antro Säilä Suomen Pakkausyhdistyksestä. Johanna Nikunen, Pakkaus-lehti toimi lehdistön edustajana tuomaristossa. Muut tuomariston jäsenet olivat Lasse Lavrsen, Toms Gruppen (Tanska), Lars Windeman, Volvo Cars (Ruotsi) ja Ole Anton Bakke, Jotun A/S (Norja). Lisäksi Mikael Gallstedt Stora Enso (Ruotsi) toimi kilpailun tarkkailijana.\n-–Kaikki kilpailuun osallistuneet yritykset osoittavat, että kyseisessä yrityksessä suhtaudutaan tuotekehitykseen vakavasti. Toimin itse ostajana ja pidämme ostotilanteessa tapana kysyä pakkausten tuottajilta, ovatko he menestyneet alan kilpailuissa. Jos menestystä on tullut, on se merkki halusta kehittää entistä parempia ratkaisuja, sanoo tuomariston jäsen Lars Windeman.\nAPAK – Kuljetuspakkaus yhdeksälle jarrutehostimelle\nTuottaja: Mondi Ansbach\nSuunnittelija: aPak AB ja Mondi Ansbach\nKäyttäjä: Volvo Cars AB\nAuton jarrutehostimien kuljetuslaatikon suunnittelussa aaltopahvin ominaisuudet on valjastettu parhaaseen mahdolliseen käyttöön. Kustannustehokas, yksinkertainen, edullinen ja kestävän kehityksen mukainen ratkaisu. Pakkaus on silti yksinkertainen, vaikka sen sisäpuolinen rakenne on monimutkainen. Tuomaristo kiitti pakkausta myös sen työskentelyergonomiaa parantavasta rakenteesta.\nAPAK – Auton lampun varaosapakkaus\nAinutlaatuinen ja elegantti autoteollisuuden varaosan kuljetuspakkaus. Pakkauksessa on hyödynnetty aaltopahvin jäykkyys ja taivutusominaisuudet parhaalla mahdollisella tavalla ja käytetty nämä ominaisuudet suojaamaan pakkauksen helposti rikkoutuva sisältö hyvin kuljetuksen aikana ilman kuplamuovia tai muuta suojausta.\nAtria – Maustamispakkaus\nKäyttäjä: Päivittäistavarakauppa, kuluttajat\nPakkauksessa liha ja maustemarinadi ovat erillisinä, ja ne neuvotaan yhdistämään ennen ruuan valmistamista. Aivan uudenlainen pakkausinnovaatio, jossa käytettävyys ja käyttömukavuus on viety huippuunsa ja muovin määrää on saatu vähennettyä. Pakkaus edistää myös hygieniaa, koska tuotteen voi siirtää suoraan pakkauksesta pannulle ilman, että siihen tarvitsee käsin koskea tai siirtää eri astiaan marinoitumaan. Tuote myös näkyy pakkauksesta läpi, joten asiakas näkee mitä ostaa. Helppo pakkaus kierrättää.\nDS Smith – Arla Unika -verkkokauppapakkaus\nTuottaja: DS Smith Packaging Denmark\nSuunnittelija: Mette Staal\nKäyttäjä: Arla Foods Denmark\nViehättävä, elegantti, materiaalia säästävä, mutta silti yksinkertainen verkkokauppapakkaus kylmäkuljetusta vaativille elintarvikkeille, joka korvaa ennen käytössä olleen EPS-ratkaisun. Pahvipakkauksessa on eristeet, joten tuotteet pysyvät kylminä kuljetuksen ajan sekä kosteussuoja, joka sekin on kuitupohjainen. Helppo avata, tervehdyskortti sisäkannessa luo oman lisänsä avaamiskokemukseen.\nDS Smith – Ruumisarkku\nSuunnittelija: Claes Pettersson\nKäyttäjä: Europa kistan AB\nKierrätetystä kartongista valmistettu vaihtoehto perinteiselle ruumisarkulle herättää tunteita. Innovatiivista suunnittelua vaatimuksenmukaisine rakenteineen sekä ympäristön että taloudellisuuden näkökulmasta. Ajan hengen mukainen.\nDS Smith – Joulukalenteri\nSuunnittelija: Heidi Tikkala (rakennesuunnittelu) ja Riitta Kauppila (graafinen suunnittelu)\nKäyttäjä: Kouvolan Lakritsi Oy\nPerinteisestä joulukalenterista poikkeava laatikkomainen ratkaisu. Kalenteri on kokonaan kartongista valmistettu eli muovia ei tarvita lainkaan, joten pakkaus on helppo hävittää kartonkikeräykseen. Nerokas ja tukeva sisäratkaisu, jolla on myös jatkokäyttöä lasten leikeissä. Tuomaristo pohti, olisiko sisäratkaisu voinut olla rakenteellisesti kuitenkin vieläkin parempi, kun nyt se koostui monista pienistä osista.\nEconopack – Tomaattirasia\nTuottaja: Econopack AB\nSuunnittelija: Göran Berndtsson\nKäyttäjä: Peckas Naturodlingar AB\nKokonaan kartongista valmistettu yksinkertainen ja kevyt, mutta silti hyvin tuotetta suojaava pakkaus pikkutomaateille, joka on helppo koota ja täyttää. Sisällön tuoreus on hyvin näkyvissä pakkauksen aukoista, joita on pakkauksen kaikilla sivuilla.\nGlomma Papp – Kick-makeisten myyntiteline\nKäyttäjä: Cloetta AB\nTäysin valmis, tukeva makeispatukoiden myyntiteline koostuu yhdestä osasta, joka kuljetuslaatikosta purettaessa pystyttää itse itsensä. Myös esille tarkoitetut makeispatukkalaatikot on pakattu valmiiksi aaltopahvista valmistettuun telineeseen. Ratkaisu helpottaa myyjän työtä kaupassa.\nGlomma Papp – Osterien kuljetuslaatikko\nSuunnittelija: Ulf-Petter Lande\nKäyttäjä: Norwegian Shores Seafood CO\nLuksuspakkaus luksustuotteelle, joka todistaa, että kestävän kehityksen mukainen pakkaus voi olla myös elegantti. Kartongin vahamainen pinta eristää kosteutta, ja pakkauksen kulmat on suunniteltu siten, että nesteet eivät pääse valumaan pakkauksesta.\nMetsä Board – Arctic Blue Gin -pullon kotelo\nTuottaja: Hazen Paper Company ja AM Packaging\nSuunnittelija: Metsä Boardin pakkaussuunnittelutiimi\nKäyttäjä: Arctic Brands Group Oy\nErittäin hieno hologrammipainatus luksustuotteen pakkauksessa. Taivekartongista valmistettua koteloa käänneltäessä painatuksen revontulet näyttävät leiskuvan ja vaikutelmaa lisää pakkauksen kohokuviointi. Tuomariston mukaan on oikea suuntaus, että luksustuotteelle saadaan aikaan luksuspakkaus ilman, että pakkaukseen tarvitsee lisätä mitään elementtejä. Pelkkä kartonkikotelo riittää.\nOrkla – Jordan-hammasharjapakkaus\nTuottaja: Orkla Home & Personal Care\nSuunnittelija: Jordan Design & Packaging Team\nKierrätyskuidusta muovattu hammasharjapakkaus korvaa entisen muovisen pakkauksen. Läpinäkyvästä pakkauksesta luopuminen on rohkeaa, vaikkakin tuotteen etiketissä on kuva sisällä olevasta hammasharjasta lähes luonnollisessa koossa. Pakkauksen ympäri kiertyvä etiketti toimii myös pakkausta avatessa. Pakkaus sopii hyvin yhteen itse sisällön kanssa, sillä hammasharjat on valmistettu kierrätysmuovista.\nPapticin kehittämä kuitupohjainen, muovia korvaava materiaali kestää kosteutta ja on kestävää. Pakkausmateriaali on miellyttävän tuntuista, eikä siitä kuulu rapisevaa ääntä. Verrattuna aaltopahviin Papticin verkkokauppapakkaus vie vähemmän tilaa ja on nopeampi käyttää. Tuomariston mukaan kuitukierrätykseen lajiteltava materiaaliratkaisu on askel oikeaan suuntaan.\nPyroll / Package Media – Domino-keksipakkaus\nTuottaja: PackageMedia Oy / Pyroll Group Oy\nSuunnittelija: Pyroll Group Oy / Takon Kotelotehdas Oy\nKäyttäjä: Oy Karl Fazer Ab / Fazer Domino\nDomino-keksien koteloihin on painettu 1200 erilaista kuluttajien lähettämää kuvaa heidän lempipaikoistaan Suomessa. Pakkaus yhdistää digitaalista ja fyysistä maailmaa. Tuomaristo piti pakkausratkaisun tavasta sitouttaa tunnetun tuotteen kuluttajia tuotteeseen. Tuomaristo ennustaa pakkauksessa olevan myös keräilyarvoa.\nSmurfit Kappa – Kukkakimppujen verkkokauppapakkaus\nTuottaja: Smurfit Kappa Sweden-Norway\nSuunnittelija: Thomas Pigniczky\nAaltopahvipakkaus sopii hyvin tarkoitukseensa eli kukkakimppujen lähettämiseen verkkokaupan kautta. Pakkauksen toimivuus ja suojausominaisuudet saivat kiitosta. Tuomaristo piti myös pakkauksen ulkoasusta ja sen tarjoamasta mahdollisuudesta lähettää vastaanottajalle kimpun ohessa muutakin, esimerkiksi suklaata.\nStora Enso – Jäätelöjoulukalenteri\nTuottaja: Van Genechten Packaging, Unkari\nSuunnittelija: Outi Honkavaara, Stora Enso Packaging, Suomi\nKäyttäjä: Vanhan Porvoon Jäätelötehdas\nHieno, lähes muoviton joulukalenteritoteutus jäätelölle. 24 pientä jäätelöpikaria on sijoitettu kartonkialustalle, joka pitää ne paikoillaan. Pakkaus houkuttelee ostamaan, ja moni tuomaristonkin jäsen ilmoitti spontaanisti haluavansa ostaa tuotteen!\nStora Enso – Ruukkukukan kuljetuspakkaus\nSuunnittelija: Miia Vettenranta, Stora Enso Packaging, Suomi\nKäyttäjä: Kesko Oyj\nNerokas ja toimiva ratkaisu, joka helpottaa ruukkukukan kuljetusta kukkakaupasta saajalle. Arkipäivän luksuspakkaus, joka toivottaa saajalleen iloa ja onnea. Pakkaukseen on helppo lisätä onnittelukortti. Helppo myös lajitella kartonkipakkausjätteen mukana.\nLaadukas ja pakkaukseen integroidun kantokahvan ansioista tehokas sovellus sekä tuotteen kuljetukseen, säilytykseen että käyttämiseen. Loppuun asti mietitty pakkaus, josta pelletit voi kaataa suoraan uuniin.


Celeb nude kuvia verkossa - socdermperu.com\nSukupuoli xxx streaming Julkkis vaatekaappi toimintahäiriöt ei censor Yksinkertaisia tyttöjen seksiä Lukea manga pornoa verkossa Tiukka anaali kuvia Seksikkäitä brittien tyttöjä kuvia Kuuma ja seksikäs hauska video\nTärkein > Kuvia > Celeb nude kuvia verkossa\nJoku apulainen tai viihdyke. Tasainen rinnassa tyttöjen kuvia. Voita Davines-tuotteita ja kaksi lippua I love me -messuille!\nAlustavien tietojen mukaan Collins pääsi käsiksi sähköposti- ja pilvipalvelutileihin "kalasteluksi" kutsutulla tekniikalla. Celeb nude kuvia verkossa. Tätä en voi tasa-arvon ja sananvapauden todellisena kannattajana ymmärtää, kukaan ei voi olla rakentavan kritiikin ulkopuolella.\nEikö tästä päästä siihen että kyse on ideologian ongelmasta ja sen negatiivisesta vastaanotosta, ei pelialalla toimimisesta naisena? No, Emma Stone sai pystin — ja ihan oikein sekin. Top 43 Kirsi Ylijoki. Oon aika varma, että on forumeja, joihin postataan kuvia miehistä, joiden kuvien päällä on spermaa. Itse useissa keskustelussa nostan sellaisia asioita ja huomioita yhteiskunnasta ja sen muutoksista esiin, joihin päätyy joskus joku toinenkin - Poikkeuksena minun ja sen toisen välillä on vain, että tämä toinen saakin tutkimusapurahoja satoja tuhansia, jotta suostuu aivonsa käynnistämään.\nTop 38 Aino Seppo.\nAutisminkirjon ongelmat tunnen parhaiten ja meikäläisillähän niitä itsekeskeisyysongelmia esiintyy paljon, mutta eri asia on sitten se, johtuuko se empatiakyvyttömyydestä, vai autisminkirjo-oireista, sosiaalisesta ahdistuksesta tjms. Bobs hampurilaiset sukupuoli. Mä olen herranjestas ihan tavallinen ihminen, kaikinpuolin rivikansalainen, joka nyt vaan sattuu kirjoittamaan mielipiteitään nettiin. Elämä Autot Koti ja perhe Luonto ja erä Matkailu Ruoka Sienivisa Hyvinvointi Tiede.\nMinun on vaikea kuvitella mitään aikaa, jolloin nuo kaksi asiaa olisivat muuttuneet. Tietääkseni kukaan mies ei ole koskaan poistanut katsomalistaltaan kaikkia muita löytämiään stimulantteja löytäessään yhden aikaisempia laadukkaamman sellaisen. Olet poistumassa sivulta jota olet muokannut. Ei tietenkään tarvitse, mutta mikäli haluat asiaasi edistää, niin se voisi olla järkevää.\nCelebrityInspiraatioOscarsPukeutuminenTop 10 Muissa blogeissa aiheesta: Yhtäkaikki kokonaisuus on todella upea! Aivan varmasti olisi löydetty alastonkuvia miehistä ja varsinkin lähikuvia elimistä jos hakkerit olisivat niitä etsineet.\nEn usko, mut suuri osa radikaalifeminismistä elää uhka- ja uhrikuvan lypsämisellä. Älä anna ylilaudan jonnejen masentaa. Sopimuksen nojalla Collins voi välttyä viiden vuoden maksimirangaistukselta. Tilaisuuden luonteeseen perinteisesti kuuluu sävähdyttävämpiä ja hätkähdyttävämpiä luomuksia kuin mihinkään muuhun punaisen maton häppeningiin. Selitys on yhtä uskottava kuin "mitäs asensi kylpyhuoneeseensa oven, jos ei halua vieraiden tunkeutuvan sinne, kun ottaa suihkua".\nKyseinen sivusto on sovinistisivusto ja nämä eivät todellakaan ole mitään vakuuttavia todisteita, vaan panettelua ja vääritelyä.\nOlen mies 40v enkä vielä vuosi sitten olisi osannut arvata, että käyttäisin tänä päivänä kotonani ollessani aikuisten vaippoja ja vielä nauttisin siitä!!!\nNämä loppuivat Elokuun suosituimmat postaukset Video: Osallistuminen Ohje Kahvihuone Ajankohtaista Tuoreet odottavat muutokset Tuoreet muutokset Lahjoitukset. Tämä siitä huolimatta että silloin naispuolisia pelaajia ei perimätiedon mukaan ollut olemassakaan. Enkä hyväksy myöskään väkivalla uhkailua missään tilanteessa.\nSotaan en ota kantaa kun se ei mitenkään kirjoituksen aihe ollut, mutta nyt on itseasiassa aika huono aika olla miespelaaja. Porno putkia retro. Presidentti Sauli Niinistön mukaan EU: Lähetä tippaus nimettömänä vastaanottaja ei näe nimimerkkiäsi Sinulla on omalla tililläsi Riemurahaa. Tästä tekstistä olisi voinut tehdä sukupuolineutraalin. Sitten toinen vain kädet öljyttyinä hivelemään. Www bangla kuuma kappale com bd. Kiireisen elämän takia ei jää kovin paljon mahdollisuuksia nähdä usein livenä, joten parisuhdetta ylläpidetään etänä mm.\nMedian yksipuolinen julkaisu ja suurimman osan ihmisistä rajallinen aiheen tutkimus ja ymmärrys johtavat moniin väärinkäsityksiin, kuten sinullakin Saara: Eikö tätä tapausta koskaan tapahtunut, koska Hesari ei kertonut siitä?\nAsiassa onkin monia väärinkäsityksiä, koska kaksi eri osapuolta keskustelevat eri asioista. Celeb nude kuvia verkossa. Aluslakka joka toimi liiankin hyvin Päivän hiusvinkki! Kommentointiin liittyvät säännöt Pyri kunnioittamaan muita kirjoittajia ja heidän mielipiteitään. Mutta ei, tässä haluttiin nimenomaan halventaa vain ja ainoastaan naisia.\nTämä kuva on uudesta vielä vähän tyhjästä asunnostamme. Saahan sitä kuka vaan tehdä mistä vaan selvistyspyynnön. Celeb nude kuvia verkossa. Kuva pariskunnista, joilla on seksiä. Top 39 Anne-Marie Berglund. Kasvohoito Turun Ravensarassa Videovinkki: Jos paljetit olisivat perinteisen pyöreitä neliskanttisten sijaa, olisi yleisilme aivan toinen; huomattavasti vähemmän hienostunut.\nIlman uskonnollisia hörhöilyjä tasa-arvosta ei tarvitsisi varmaan edes keskutsella mutta metkasti sillä mätkitään yhä nykyään vaikka ei pitäisi. Tämä vastaavanlainen pyssyllä katsojaa osoittavaan kuvaan perustuva vaalikampanjointi aiheutti USA: Liisa Ihmemaassa -elokuvan inspiroimana yhdistelin eri hahmoja ja tässä oli lopputulos.\nBrowstyler - monitoimituote parhaimmillaan Viimeaikoina olen.. Kuuma miesten seksikuva. Sama on toki kohdistunut myös miehiin, vaikkakin vähäisemmissä määrin: Tuskin esimerkiksi mieskään voi kävellä terveyskeskukseen, ja vaatia, että "teidän on tehtävä minulle vasektomia puolen tunnin kuluessa, aika alkaa nyt".\nNo, kaiken yksityiselämään liittyvän tiedon jakaminen tuntuu kohtuuttomalta. Joka perustuu valittamisen ja siihen että vain heidän näkemyksensä suvaita.


KYLPYHUONEEN PINTAMATERIAALIT | MUSTA OVI – Vuoden 2016 ja 2017 sisustusblogi\nAlakerran kylpyhuoneen huonekortti alkaa olla selvää pässinlihaa. Laatikostot ja peili tulevat Domukselta. Kiintokalustesuunnitelmaa pääsee kurkkaamaan täältä. Vielä pitäisi löytää hyvä yhteistyökumppani vesikalusteisiin: hanat, wc-istuimet ja suihkut. Lisäksi hakusessa on kylpyhuoneiden ja saunan lasitukset.\nKylpyhuoneen lattia ja yksi seinä laatoitetaan Terratintan Betontech -laatoilla, 60 x 60. Värinä toistaiseksi valkoinen. Värisävy varmistuu vielä, kunhan pääsemme näkemään laatat oikeassa ympäristössään. Loput seinät käsittelemme kosteudenkestävällä maalilla.\nValaistus hoidetaan joko led-nauhalla tai loisteputkella. Kummin tahansa, lopputulos näyttänee aikalailla samalta: valo on piilossa peilin yläpuolella alaslaskussa.\nLATTIAKAIVO: Drainit Alcaplast, 800 mm\nLAATTA: Terratinta Betontech, White 60 x 60\nMAALI: Tikkurila Luja F497\nTASO: valumarmori tasoallas meri mittojen mukaan pit. 1500, ei hanan reikää\nBy J August 13, 2013\nMoi, törmäsin blogiisi ensimmäisen kerran ja teillä on samoja pohdintoja menossa kuin meillä, seuraavaksi täytyisi suunnitella kylppäri. Jään mielenkiinnolla lukijaksi :)\nmaja // mustaovi August 14, 2013\nIhanaa, kun jäit lukijaksi! Täytyypä tulla seurailemaan myös teidän projektia :)\nTuija / form follows function August 14, 2013\nOlen mielenkiinnolla selannut blogiasi ja suunnitelmianne. Kivoja valintoja olette tehneet ja tällaiset projektit sytyttävät minut aina vaikka projektin ollessa päällä tuntuu ettei ikinä enää. Kiva blogi, jään seuraamaan myös :)\nKumman nopeasti se aika tosiaan kultaa muistot ja remonttihammasta alkaa kolottamaan. Onneksi se on kuitenkin sen verran rankkaa puuhaa, että hetken ainakin malttaa aina nauttia työnsä tuloksista ;) Mahtavaa saada sinut mukaan seurailemaan projektia!


Jatkokäsittelyluvan myöntäminen muutosperusteella ja päiväsakon määrä - KKO:2015:40 - Minilex\nJatkokäsittelyluvan myöntäminen muutosperusteella ja päiväsakon määrä - KKO:2015:40\nRatkaisussa KKO:2015:40 oli kyse jatkokäsittelyluvan myöntämisestä hovioikeuteen valitettaessa. Käräjäoikeus oli vuonna 2013 laskenut tuomiossaan A:n päiväsakon määrän soveltamalla vuoden 2011 verotustietoja. A oli esittänyt todisteen 10 kuukautta kestäneestä työttömyydestään valituksessaan hovioikeudelle mutta hovioikeus ei ollut myöntänyt jatkokäsittelylupaa.\nKKO:n tuli ratkaista, pitikö hovioikeuden myöntää A:lle jatkokäsittelylupa. Rikoslain 2 a luvun 2 §:n 1 momentin mukaan päiväsakon rahamäärä on vahvistettava niin, että se on kohtuullinen sakotettavan maksukykyyn nähden. Saman pykälän 3 momentin mukaan kuukausitulon laskemisen ensisijaisena perusteena ovat sakotettavan viimeksi toimitetun verotuksen mukaiset tulot ja jos sakotettavan tuloja ei voida luotettavasti selvittää verotustiedoista tai ne ovat olennaisesti muuttuneet viimeksi toimitetun verotuksen jälkeen, ne voidaan arvioida muun saatavan selvityksen perusteella. Oikeudenkäymiskaaren 25 a luvun 11 §:n 1 momentin 1 kohdan mukaan hovioikeuden on myönnettävä jatkokäsittelylupa, jos ilmenee aihetta epäillä käräjäoikeuden ratkaisun lopputuloksen oikeellisuutta. Lain esitöiden perusteella myöntämiskynnyksen on tarkoitettu olevan matala.\nAsiassa A on valituksessaan toimittanut tuloistaan todisteita, ilmoittanut tarkan tiedon nettokuukausituloistaan ja ilmoittanut tulojen perustuvan työttömyyskorvaukseen. KKO:n mukaan hovioikeuden käytettävissä olleista oikeudenkäyntiaineistosta oli ilmennyt A:n jääneen työttömäksi vuonna 2012 mutta käräjäoikeus oli laskenut päiväsakon määrän vuoden 2011 verotuksen perusteella. KKO:n mukaan tulot olisi voitu siten arvioida rikoslain 2 a luvun 2 §:n 3 momentin mukaisesti muun selvityksen perusteella, joten oli syntynyt aihetta epäillä käräjäoikeuden tuomion lopputuloksen oikeellisuutta päiväsakon rahamäärän osalta ja siksi hovioikeuden olisi tullut myöntää muutosperusteella jatkokäsittelylupa.


Big Brother viistää äärirajoilla - Taloussanomat - Ilta-Sanomat\nBig Brother viistää äärirajoilla\nJulkaistu: 10.10.2007 19:02 , Päivitetty: 26.11.2007 14:56\nSubtv:n Big Brother ohjelma on laittanut kilpailijansa ensin laihduttamaan ja nyt valvomaan. Työterveyslaitoksen mukaan jo viikon rankka univaje aiheuttaa terveydellisiä ongelmia.\nTosi-tv-ohjelmat hakevat rajoja siinä, mitä ihmiset voi laittaa viihteen nimissä tekemään.\nSubtv:n Big Brother ohjelman viikkotehtävässä kilpailijoita valvotetaan tavalla, joka muutaman päivän pitempään jatkuessaan voisi olla hyvin vaarallinen.\nBB-kilpailijoilla on kolmen vuorokauden aikana 15 tuntia nukkuma-aikaa. Aikaa mittaava kello käynnistyy heti, jos joku kilpailijoista nukahtaa.\nTyöterveyslaitoksella on tehty hiljattain tutkimus, jossa nuoria koehenkilöitä valvotettiin siten, että nukkuma-aikaa oli 4 tuntia yössä viiden vuorokauden aikana.\n– Koetta varten tarvitsimme eettisen toimikunnan luvat ja piti olla tarkka ensiapusuunnitelma. Ilmeisesti mediassa ei olla yhtä tarkkoja, sanoo professori Mikko Härmä Työterveyslaitokselta.\nHärmän mukaan viiden vuorokauden rankka univaje aiheuttaa ongelmia sokeriaineenvaihdunnassa, vastustuskyvyssä ja hormonitasapainossa. Lisäksi riski rytmihäiriöille ja mielenterveysoireille kasvaa jo tässä ajassa.\n– Kolmen vuorokauden univaje ei aiheuta yhtä pahaa tilannetta kuin koko viikon. Vaikutukset ovat lievempiä, mutta niitä on.\nBig Brother tuottaja Mikko Räisänen vakuuttaa, että kilpailijoita valvotaan herkeämättä.\n– Talon asukkaita valvotaan 24 tuntia vuorokaudessa käytettävissä olevien teknisten apuvälineiden avulla. Lisäksi jokainen talon asukas keskustelee Big Brotherin kanssa vähintään kerran päivässä.\n– Jos jotain epätavallista asukkaan käyttäytymisessä havaitaan keskustellaan asukkaan kanssa, ja jos todetaan epäkohta – siihen puututaan. Tuotantotiimin käytössä on psykologin ja psykoterapeutin lisäksi myös muita terveydenalan ammattilaisia, Räisänen sanoo.\nRäisänen mukaan viikkotehtävistä ei ole tullut ainakaan hänelle negatiivista palautetta. Ja että yhä hurjempia ja kuluttavampia tehtäviä on luvassa.\nViikkotehtävien suunnittelusta vastaavat ohjelman pääohjaaja, ohjaaja ja tuottaja. Lopulliset päätökset niistä tehdään yhdessä Subtv:n edustajien kanssa.


Clearing Toxic Emotions -kurssi 19. – 20.5. – Sun Ahonlaita\nSun Ahonlaita > Tapahtumat > clearing toxic emotions, kurssit, suvi bowellan > Clearing Toxic Emotions -kurssi 19. – 20.5.\nClearing Toxic Emotions -kurssi 19. – 20.5.\nSun Ahonlaita 20.4.2018 20.4.2018 clearing toxic emotions, kurssit, suvi bowellan\n19.5.2018 - 20.5.2018 10:00 - 17:00\nMitä ovat toksiset tunteet?\nToksisia eli myrkyllisiä tunteita syntyy sellaisissa tilanteissa, joissa meitä loukataan tavalla tai toisella: emme saa sitä rakkaudellista kohtelua mitä olisimme toivoneet saavamme. Kyse on siis tunteesta joka verottaa hyvinvointia. Emotionaalisesti latautuneet kokemukset taltioituvat kehoomme ja energioihimme ja jollei niitä osaa purkaa, ne saattavat aiheuttaa ongelmia. Mikäli jokin muisto herättää sinussa negatiivisia tunteita vielä vuosienkin jälkeen tai huomaat ärsyyntyväsi jonkun ihmisen käytöksestä, se on merkki siitä, ettet ole käsitellyt jotain menneisyytesi tapahtumaa riittävän syvällisesti. Kun jokin tapahtuma laukaisee sinussa negatiivisen reaktion, energiakenttääsi ja soluihisi taltioituneet tunteet aktivoituvat ja saatat reagoida jopa suhteettoman voimakkaasti pieneenkin ärsykkeeseen. Tyypillisiä toksisia tunteita ovat mm. syyllisyys, häpeä, suuttumus, katumus, halveksunta, katkeruus, viha, paheksunta, mustasukkaisuus ja itseinho.\nTaivaallinen kiitos eilisestä! Tuntuu ihan kuin koko hermostojärjestelmä puhdistuisi. Eilen nukahdin sohvalle päiväunille ja yhtäkkiä tunsin olevani kuin vauva isossa kehdossa ja TODELLA TURVASSA. Mieletön lämpö tuli sekä kehon sisältä että ulkoa. Avautukoon anteeksianto, kiitollisuus ja rakkaus! – Ilona, Helsinki\nMiksi näistä tunteista on hyvä vapautua?\nKentässämme ja kehossamme lymyilevät kipeät tunteet syövät elämänenergiaamme, vaikuttavat negatiivisesti mielialaamme, fyysiseen terveyteemme, ihmissuhteisiimme, raha-asioihimme ja omanarvontuntoomme, sekä aiheuttavat negatiivisten tapahtumien toistumista elämässämme. Päädymme aina samanlaisiin ihmissuhteisiin, meitä kohdellaan aina tietyllä tavalla, emme etene työelämässä, saamme aina pettyä, ja niin edelleen. Myrkylliset tunteet yksiselitteisesti syövät elämänlaatuamme. Jos haluat tuntea olosi rakastetuksi ja arvostetuksi, oppia arvostamaan itseäsi, kokea mielenrauhaa ja luottamusta, nauttia rakastavista ihmissuhteista, vetää puoleesi toivomiasi tilaisuuksia ja saada tukea, lakata kritisoimasta itseäsi ja muita, haudata sotakirveen jonkun kanssa ja ylläpitää terveyttäsi tai pudottaa painoasi, tunne-elämän terveys on äärimmäisen tärkeää. Toksiset tunteet eivät happamoita pelkästään mieltä, vaan myös kehoa, tehden siitä oivallisen kasvualustan haitallisille organismeille.\nMiten CTE-prosessi toimii?\nClearing Toxic Emotions –prosessi purkaa tiettyyn ihmiseen ja tapahtumaan liittyvät negatiiviset tunteet niin tehokkaasti, että kun asia on käsitelty, siihen ei enää tarvitse palata. Nopeimmillaan vuosikymmeniä vaivanneesta asiasta voi toipua vartissa, kun prosessi on tullut tutuksi. Menetelmää on tutkittu ja kehitetty toistakymmentä vuotta mm. fyysikoiden avulla ja vesitutkimuksistaan kuuluisaksi tulleen edesmenneen Masaru Emoton laboratoriossa, joten kyseessä on tieteellisesti tutkittu ja tuhansien asiakaskokemusten välityksellä toimivaksi todistettu metodi.\nKun myrkyllisten tunteiden värähtely häviää kentästäsi, et enää vedä puoleesi samanlaisia ei toivottuja tapahtumia ja pystyt muistelemaan menneisyyden tapahtumia kiitollisuudella. Lopulta menneet kokemuksesi tuntuvat siltä, kuin ne olisivat tapahtuneet jollekulle toiselle tai jossain toisessa elämässä ja olet vapaa luomaan itsellesi aivan uudenlaista tulevaisuutta. Samalla kehosi puhdistuu asiaan liittyneistä fyysisistä toksiineista seuraavien vuorokausien aikana.\nIso kiitos sinulle Suvi! Nukuin oikein hyvin ja unen laatu oli superhyvä! Hoidon aikana vasemmassa olkapäässä tuntui hassua paineen tuntua. Huomasin seuraavana päivänä kun lähdin lenkille, että olkapää oli todella irtonainen ja liikerata parantunut huomattavasti. Ihan mahtavaa! Lisäksi olo on tuntunut kokonaisvaltaisesti kevyemmältä, etenkin psyykkisesti. Mieleen on jopa alkanut tulla varovaista tulevaisuudenuskoa ja uskoa, että kaikki järjestyy. Ihanaa kun olet olemassa! – Teija, Helsinki\nmitä kuormittavat tunteet ovat ja miten ne taltioituvat kehoomme\nmiksi niistä on syytä päästä eroon\nmitä voit odottaa kun toksiset tunteet poistuvat kehostasi ja energiakentästäsi\nmiksi perinteinen puheterapia ei riitä, kun kyse on syvällisestä emotionaalisesta paranemisesta\nOpit prosessin kaikki vaiheet ja tekemään hoidon itsellesi. Saat loppuelämäksesi käyttöösi menetelmän, jolla voit puhdistaa elämän varrella kertyneet tunnetaakat ja pystyt ennalta ehkäisemään uusien kuormittavien tunteiden taltioitumisen kehoosi. Käymme läpi teoriaa ja teemme harjoituksia. Huom! Kurssi ei pätevöitä tekemään hoitoja kenellekään muulle.\nAika: la ja su klo 10.00 – 17.oo\nPaikka: Sun Ahonlaita, Koira-aho 1B, 83480 Ahonkylä, Liperi (yhteys:jooga@sunahonlaita.fi, Puh. 040 520 9238)\nHinta: 300,00 eur, sis. alv 24%, osamaksumahdollisuus sovittaessa.\nIlmoittautuminen ja lisätiedot: suvi@suvibowellan.com tai 045 672 0602\nIlmoittautumalla sitoudut peruutusehtoihin.\nYin Jooga – HYVINVOINTI-ILTA →


Ilmari-lähettiläät vievät ilmastotietoa kouluihin - Dodo\n4.3.2016 23.9.2004 kirjoittaja Dodo\nTämän vuoden ilmastolähettiläät koulutettiin viime lauantaina Helsingissä. Mukana oli 23 lähettiläskokelasta ympäri Suomea. Ensi talven aikana he vierailevat kahdeksalla paikkakunnalla yli 2000 oppilaan tunnilla. Vierailuilla kerrotaan ilmastonmuutoksesta ja keskustellaan mahdollisuuksista sen torjumiseen.\nKoulutuspäivän aikana kouluvierailijat saivat tiukan paketin ilmastonmuutostietoutta. Käsiteltävinä olivat niin ilmastonmuutosskeptikkojen esiin nostamat argumentit kuin ilmastonmuutosta mahdollisesti voimistavien palautekytkentöjen todennäköisyyskin. Aikaa käytettiin myös sen pohtimiseen, miten kiertäjien oma huoli ilmastonmuutoksen etenemisestä saadaan siirrettyä oppilaille.\n– Ilmastonmuutos on mielestäni uhkaavin ja pahin ympäristöongelma. Ihmiset eivät tiedä asiasta tarpeeksi, saati että osattaisiin toimia oikein tai vaatia päättäjiltä tehokkaampia toimia ilmastonmuutoksen torjumiseksi. Lisäksi ympäristöongelmat nähdään kapeasti vain luonnontieteen kautta. Ilmarissa eri puolet yhdistetään, siten että kuva ongelmasta ja sen ratkaisuista tulee moniulotteisemmaksi, kertoo Maria Nuutinen, viime vuonnakin kouluvierailuja tehnyt ilmastolähettiläs.\nKouluvierailijoiden työn tueksi on valmisteltu kalvosarja, joka on myös kaikkien opettajien vapaasti ladattavissa Dodon nettisivuilla www.dodo.org. Se sisältää 25 kalvoa ilmastonmuutoksen perusteista niin luonnontieteellisestä kuin poliittisestakin näkökulmasta. Sarjasta löytyy myös vinkkejä siitä, mitä kukin voi tehdä omassa elämässään. Kalvosarjan lisäksi hankkeessa on valmisteltu tehtäviä ja projekti-ideoita. Niiden avulla ryhmät voivat itsenäisesti ja oma-aloitteisesti tutustua ilmastonmuutokseen. Tehtävät ja harjoitukset löytyvät Nuorten Akatemian nettisivujen koulutoimintamallit -osiosta osoitteesta www.nuortenakatemia.fi.\nIlmastolähettilään voi tilata opetusryhmään Nuorten Akatemiasta Virpi Peltoselta: virpi.peltonen@nuortenakatemia.fi tai puh. 040-5736066. Mikäli toivoo ilmastolähettilään vierailua vaikkapa yhdistyksen kokoukseen tai muuhun tilaisuuteen koulun ulkopuolella, lähettilään voi tilata Tuuli Kaskiselta: tuuli.kaskinen@dodo.org tai puh. 050 5149752.\ntuuli.kaskinen [at] dodo.org\nDodo järjesti Lahdessa kaupunkikävelyn 22.9.


Wappuaattona Brian Setzer Teemalla | Hifiharrastajat.org Foorumi\nWappuaattona Brian Setzer Teemalla\nJos meinaatte juhlistaa Wappua kotosalla niin tuo voipi olla pikku simoissaan oikein messevää katsottavaa ja kuunneltavaa. Minä ainakin ajattelin parin viskinaukun kera tuosta naatiskella..\nYle Teema 30.4.2007 klo 23:50 - 01:15 Brian Setzer - Swingiä ja rockabillyä\nAmerikkalainen kitaravirtuoosi nosti 80-luvulla rockabillyn uuteen kukoistukseen Stray Cats -yhtyeessä ja perusti sittemmin Big Bandin elvyttämään vetävää swingiä. Energinen tunnelma on huipussaan Tokion-konsertissa.\nJep. Tuo on kyllä minusta erittäin eläväinen ja hyvä konsertti. Minä ainakin tykkäisin kovasti vaikken ole kaverin musaa juuri muuten kuunellutkaan aktiivisesti.\nTaasko se tulee? Mutta hyvä konsertti, kannattaa katsoa.\nMulla ei oo digiboksia... saako tuon vinyylinä?\nKäykö jos laitan ton sulle VHS:lle... monoäänellä?\nTawellahan on Philipsin video 2000 järjestelmä, kuulemma meinaa upgreidata Betaan.\nBTW onkohan harrastajissa Beta harrastajia? Hieno formaatti.\nIhana analoginen kausi loppuu heinäkuussa 2007. Eikö kukaan ole kertonut? Ja heinäkuussa 2008 vinyylilevytkin on jo kielletty, jos hallituksen linja pitää loppuun asti\nmun kaveri (naimisti hänkin) möi just töllän pois ton heinäkuun takia, päivittää niilläkin rahoilla sitten levaria. taidan tehdä saman perässä... vaimo ei kyllä suostu...\nheinäkuussa 2008 vinyylilevytkin on jo kielletty, jos hallituksen linja pitää loppuun asti\nViittaako jussikoo hallituksen vai hallituksen linjaan tuossa...? >\nmun kaveri (n...isti hänkin) möi just töllän pois ton heinäkuun takia, päivittää niilläkin rahoilla sitten levaria. taidan tehdä saman perässä... vaimo ei kyllä suostu...\nSellainen puoluepoliittisesti uskottava linja on se, että ostetaan se kaikista halvin boksi (Kansalaisboksi vai mikä se nyt on, 39.90) ja mennään sillä. Jos toimii niin hyvä, jos ei niin eihän sitä telkkaria nyt kumminkaan itse katsottua tule\nTosi vinyylimiehen levariin ei kyllä ihmeitä päivityksiä noilla summilla tehdä. Uuden klämpin vois saada. Tai neulaputsarin.\nHallituskriisi tiedossa siis, varo vain ettet joudu ulkoruokintaan. Ei tulisi kyllä mieleenkään myydä töllöä pois, vaikkei sitä nyt ihan joka päivä tulekaan katsottua. Kolmos- ja neloskanavilta yhteensä yksi elokuva viikossa, jos sitäkään. Minun teeveeluvillani ei ainakaan noita kanavia tarvitsisi tukea. Yle rules!\nNo comments . Omastani en kyllä ainakaan puhunut, meidän perheessä on harvinaisen ymmärtäväinen hallitus.\nPäivitys se on pienikin päivitys, mutta lupamaksuilla alkaa jo jotain saada, ja onhan sekin jo iso asia, että se h*lvetin loota häviää huoneesta .\niso asia, että se h*lvetin loota häviää huoneesta\nSellainen söpö pieni LCD sinne makkariin, niin häviää telkkari olkkarista. Muistaakseni italialaisen tutkimuksen mukaan kuulemma häviää jotain muutakin, siellä makkarissa...\nTällä kaverilla ei ole makkaria.\nJa tämä kaveri komentaa itsensä jäähylle. Kovin on vakavamielistä sakkia.\nKovin on vakavamielistä sakkia.\nSiis mitä ihmettä!?!?!\nLaita Tawe hymiö jonnekin\nTV:llä tai edes pelkällä digiboksilla ei tee mitään makkarissa, vaikka sillä voisikin kuunnella YLEn digi-Klassiselta halpaa barokkimusaa. Samalla välttyy siltä ikuiselta toimii-ei toimi -tematiikalta. Ehei, parempi on kuunnella siellä Classic Radion analogiset alkusoitot ja finaalit. Libretoistakaan ei tarvitse välittää tai sen toistamisen voi jättää naisväen huoleksi, ainakin kun makkarikohtaukseen asti on päästy.\nOnko sinulle tulossa SME?\nSerious Minded Enthusiast?


Kilpailuta sähkösopimuksesi [Päivä 17: 1000 ESH] | Tarkkamarkka\n0,03 eurolla (1 TW * 30 µs * 11,38 c / kWh) sähköenergiaa? (Flickr: colinedwards99)\nKirjoittaja Markus OssiJulkaistu syyskuu 17, 2009 syyskuu 25, 2009 Kategoriat 1000 euron säästöhaaste\n8 vastausta artikkeliin “Kilpailuta sähkösopimuksesi [Päivä 17: 1000 ESH]”\nsyyskuu 17, 2009 10:45 am\nTehty! Säästyi 50 e/vuosi.\nsyyskuu 17, 2009 4:48 pm\nLoistava homma, jannu! 🙂\nEn tiedä teistä, mutta minulle tulee aina pehmeä ja pörröinen olo tällaisista raporteista.\nMitenkäs muut lukijat, joko sähkö on kilpailutettu aikoja sitten?\nsyyskuu 17, 2009 9:35 pm\nKilpailutin vajaa 3 vuotta sitten ja olen todennut ettei enää sähköä löydy yhtä hyvällä hinnalla kuin mitä aikoinaan ostin (hinta pysynyt samana vaikka tarjoushinnat nykyään ovatkin kovemmat). Sähköt tulevat Vaasan Sähköstä, joka nykyäänkin on yksi halvimmista.\nsyyskuu 24, 2009 11:34 am\nMerkintä luottotiedoissa estää sopimuksen siirron kilpautuksen\nmarraskuu 17, 2010 6:50 pm\nKilpailutin n. vuosi sitten. Jos sähkönkulutus on suuri (esim. suorasähkölämmitys) kannattaa kilpailutus ajoittaa siirtoyhtiön mittariluennan yhteyteen. Minulla se on helmikuussa mutta kilpailutin sähkön joulukuussa. Jouduin antamaan mittarilukemat myös silloin ja helmikuussa paukahti tasauslasku joka tietysti oli melko suuri kun viime talvi oli todella kylmä ja pahin lämmityskausi meneillään. Toki tämä “ylilasku” otetaan huomioon seuraavassa mittariluennassa mutta mielummin maksan ympäri vuoden tasaeräisiä laskuja.\njoulukuu 10, 2010 7:10 pm\nMekin kilpailutettu jo muuan vuosi sitten. Edelleen halvimman sähkön saamme sieltä yhtiöstä, johon silloin vaihdoimme, eli Vaasan sähköstä. Tyytyväisiä asiakkaita ollaan oltu!\nkesäkuu 5, 2011 5:59 pm\nKohta voit ostaa sähkösi ulkomailta kun pohjoismainen sähkön loppukuluttajamarkkina harmonisoidaan. Lue blogistani mitä tämä merkitsee käytännössä.\nnahkiaisoja alli sanoo:\nheinäkuu 14, 2014 7:08 pm\ntein sähkösopimuksen suomen energiayhtio oy.kanssa.pohjolan voiman kanssa sopimus päättyi 17.6.2014. kuitenkin sain sähkölaskun numero 140142327 57,32 euroa maksupäivä 31.07.2014.on kysymys lukemalasklusta ajalta17.6-30.6 2014.sopimus oli jo tuolloin päättynyt.Suomen energiayhtio lähetti arviolaskun ajalta 1.7.-31.7.2014. mutta piti tulla kuukausi maksuttomana,eli mihin se hyvitys katosi.kumpi yhtiö on tyrinyt.\nEdellinen Edellinen artikkeli: Seuraamiani sivustoja\nSeuraava Seuraava artikkeli: Suunnittele viikon ruokailut etukäteen [Päivä 18: 1000 ESH]


Ilta-Sanomat = Niinistön Sanomat - Kansallinen Kokoomus - Suomi24 Keskustelut\nIlta-Sanomat = Niinistön Sanomat\nPäivä päivän jälkeen Ilta-Sanomat täyttyy ihailevista Sauli- ja Jenni-jutuista. Tänä aamunakin jo ainakin neljä juttua oli saatu kyhättyä. Eikö tuo ole vähän lapsellista nuolemista. Vähemmälläkin ymmärrämme IS:n Sauli-palvonnan ylittävän jo järjellisyyden rajat.\nMielestäni tällainen henkilöpalvonta nykyaikana on kummallista. Kekkosta haukutaan vieläkin, vaikka hän on maannut haudassa jo vuotta siitä, että media ei ollut häntä kohtaan kyllin kriittinen. Kyllä olisi Kekkonenkin ihmeissään seuratessaan Niinistöön kohdistuvaa imartelua.\nIltasanomat+etelän kako sidonnainen media valjastettu jo hyvissä ajoin Niinistön vaaliorganisaatioon.\nIltasanomat suhtautuu täysin kritiikittömäst kakoon ja Niinistön.\nNiinistö pudottaa kiekon. Niinistö hymyilee leveästi. Siinä pari otsikkoa Is:sta eilen.\nTänään lehti iloitsee Ilkka "pukki" Kanervan noususta puhemieheksi suurin otsikoin.\nNykyisestä puhemiehestä kirjoitetaan otsikolla sattuma puhemies.\nMielestäni Maria Lohela ollut asiallinen ja fiksu puhemies.\nKanervasta olisi voinut otsikoida pyrkyri puhemies.\nSattuma korpraali Kanervalle täytyi saada "arvoisensa" paikka, kun on nuokkunut eduskunnassa koko ikänsä ja lähetellyt tekstiviestejä.\nOnko Kanervan terpiahoito jo läpi käyty,kun lupasi mennä siihen kun jäi rysän päältä kiikkiin ?\nIlta-Sanomat ja Iltalehti ovat täysin mainostoimistojen,jotka pyörittävät Niinistön vaalikampanjaa\nVarsinkin kommentaattorit ovat täysin sinisilmäisiä. Timo Haapala ym.\nSamat henkilöt ,jotka puhuivat aikanaan täysin päinvastaista .


Koti » Päätoimittajalta » Oikeuden väärinkäyttöä\nJulkaistu kategoriassa: Päätoimittajalta Kirjoittanut Toimitus 21.8.2014\nOikeudenkäytön ja järjestyksenvalvonnan ongelmat ulottuvat myös paikalliselle tasolle. Jatkuvien supistus- ja keskittämistoimien jälkeen haikaillaan kyläpoliisien perään, tosin ilman määrärahoja. Vähäisemmät rikkeet jäävät jo vaille minkäänlaista selvitystä. Tätä menoa tutkitaan kohta vain tapot ja murhat.\nOikeuslaitos puolestaan painii kasvavien jutturuuhkien kanssa. Käsittelyajat venyvät, mutta oikeuden on pakko käydä läpi vähäpätöisetkin asiat. Niiden käsittely kasvattaa vain ruuhkia ja tärkeämpien ratkaisujen teko viivästyy.\nKonkreettisina esimerkkeinä tästä ovat Korkeimman hallinto-oikeuden viime viikolla Liperiin antamat ratkaisut kahdesta, yhteensä noin 200 euron kiistalaskusta. Oikeus hylkäsi molemmat valitukset. Muistoksi valittajille jäi Korkeimman hallinto-oikeuden presidentin nimellä ja leimalla varustetut päätöspaperit.\nKansalaisilla on toki oikeus valittaa silloin, kun kokee tulleensa kohdelluksi väärin tai epäoikeudenmukaisesti. Järjestelmä vaatisi kuitenkin rukkauksen, jotta tämäntyyppiset pikkukiistat voitaisiin ratkaista kevyemmän kaavan mukaan. Kyse kun ei ole rahasta, vaan periaatteista ja jopa kiusanteosta.\nMainitussa tapauksessa on syytä kohdistaa katseet molempiin osapuoliin. Kunnan talouden kannalta sadan euron laskuttaminen luottamushenkilön pyytämistä valokopioista, on harkintavallan ylikäyttöä. Näin ainakin kun nähdään nyt, millaiseen prosessiin se johti. Valittajien tapa toimia on myös yhteiskunnan resurssien ja varojen väärinkäyttöä. Oikeutta haetaan niin pitkälle kuin mahdollista, usein lopputulos itse jo tietäen.\nTörkeästä kunnianloukkauksesta puolen vuoden vankeustuomion (ehdollisena) saaminen ja koviin korvauksiin joutuminen on sen tason asia, että oikeuden hakemisen ylemmältä taholta kyllä ymmärtää. Pikkukiistojen puinti korkeinta oikeusastetta myöten ei sen sijaan tunnu järkevältä.\nTämäntyyppisiin tapauksiin tarvittaisiin jonkinlainen yleistä arvonantoa nauttivan sovitteluelimen ratkaisu. Näin säästettäisiin resursseja paljon tärkeämpiin juttuihin.\nLiperissä puolin ja toisin omaksuttu tapa katsoa kiistat tappiin asti, on omiaan korostamaan erimielisyyksien syvyyttä. Joissakin tapauksissa voisi luottaa jo alempiin oikeusasteisiin – tai vielä mieluummin löytää sopu kiistoja käräjille viemättä.


Ylivieskan Koskipuhtoon uusi vanhusten ja kehitysvammaisten palvelukoti - Uutiset - Radio Pooki\nYlivieskan Koskipuhtoon uusi vanhusten ja kehitysvammaisten palvelukoti\n04.12.2017 14:58 - Jussi Häkkilä - Luettu 190 kertaa\nYlivieskan Koskipuhtoon valmistuu ensi vuoden aikana vanhuksille tehostettua palveluasumista tarjoava 30-paikkainen palvelukoti sekä 15-paikkainen kehitysvammaisten palvelukoti.\nYlivieskan Koskipuhtoon valmistuu ensi vuoden aikana vanhuksille tehostettua palveluasumista tarjoava 30-paikkainen palvelukoti sekä 15-paikkainen kehitysvammaisten palvelukoti. Hanke perustuu Ylivieskan kaupungin päätökseen kilpailuttaa rakentaminen ja vuokraaminen, minkä jälkeen kaupunki tulee tilojen vuokraajaksi, ja tiloja käyttää Peruspalvelukuntayhtymä Kallio. Hoivatilat omistaa ja vuokraa Suomen Kuntakiinteistöt.\nLue myös: Ylivieskan seutukunnan ja Taukokangas Oy:n Tuottava työ -hankkeessa hyviä tuloksia


Etusivu Haluan arkkitehdiksi Valintakokeet\nArkkitehtuurin valintakokeet järjestetään samanaikaisesti kaikille kolmella koepaikkakunnalla. Voit osallistua valintakokeisiin millä tahansa koepaikkakunnista hakukohteestasi/hakukohteistasi riippumatta.\nArkkitehtuurin valintakoepaikkakunnat ovat Espoo, Oulu ja Tampere.\nValintakoepaikat ja salijaot\nArkkitehtuurin ja maisema-arkkitehtuurin valintakokeet 2022\nArkkitehtuurin ja maisema-arkkitehtuurin hakukohteiden ennakkotehtävät julkaistaan\nKevään 2. yhteishaun hakuaika alkaa\nKevään 2. yhteishaun hakuaika päättyy klo 15.00\nEnnakkotehtävät liitettävä hakulomakkeelle hakuajan lopppuun mennessä\nYleinen liitteiden toimituksen määräaika klo 15.00\nTieto jatkoon pääsystä tai karsiutumisesta ennakkotehtävien perusteella lähetetään sähköpostitse hakijoille\nPiirustus- ja suunnittelukokeen 1. päivä\nPiirustus- ja suunnittelukokeen 2. päivä\nArkkitehtuurin matematiikan koe klo 9.00 – 12.00\nMaisema-arkkitehtuurin luonnontieteen koe klo 14.00 – 17.00\nValintojen tulokset tulee ilmoitetaan hakijoille viimeistään\nHakijan on otettava opiskelupaikka vastaan klo 15.00 mennessä\nVarasijoilta hyväksyminen päättyy klo 15.00\nPaikkakuntakohteiset tarkemmat tiedot valintakokeiden paikoista ja salijaoista julkaistaan toukokuussa 2022.\nSalijako piirustus- ja suunnittelukoe\nSalijako matematiikan koe\nSalijako luonnontieteen koe\nPiirustus- ja suunnittelukoe:\nkokeella pyritään arvioimaan hakijan värien käyttöä, sommittelua, muotojen piirtämistä sekä tilan ja mittasuhteiden hahmotusta sekä luovaa ongelmanratkaisukykyä.\nmatematiikan kokeessa edellytetään lukion pitkän oppimäärän mukaisia tietoja.\nluonnontieteen koe perustuu lukion uuden opetussuunnitelman (LOPS2016) oppikirjaan Geos 2: Sininen planeetta (Cantell Hannele, Jutila Heikki, Lappalainen Sirpa, Sorvali Mari, ISBN 9789526341798) sekä kokeessa mahdollisesti jaettavaan materiaaliin.\nHakijan ohjeet 2022 valintakokeisiin (päivitetty 10.5.2022)\nArkkitehtuurin valintakoeopas lähetetään sähköpostitse kaikille ennakkotehtävistä jatkoon päässeille hakijoille toukokuun lopussa.


Ensivaikutelmaan ei kannata luottaa | Kaakkois-Aasian kutsu – South-East Asia Calling\nUseimmille tulee Filippiineistä mieleen kauniit rannat ja lukemattomat saaret turkoosin veden ympäröiminä. Vaikka tiedostin, että näistä en pääse hetkeen nauttimaan, oli pandemian ja Manilan rajoitusten keskelle saapuminen heinäkuun lopulla edustuston päällikön sijaisen tehtävää hoitamaan silti epäsuotuisa ensikokemus maasta, jolla on niin paljon tarjottavaa turisteille, yrityksille ja innokkaille virkahenkilöille. Monet paikalliset esittivätkin toiveen keskusteluissamme, että en muodostaisi käsitystä maasta näiden aikojen perusteella.\nEdustusto avattiin vuosien jälkeen uudelleen viime syksyllä. En tarkalleen osannut kuvitella, mitä kaikkea tämän kaltainen prosessi pitää sisällään. Suuri osa urakastahan oli toki jo tehty aiemmin aloittaneiden ja ahkerien kollegoiden ansiosta, kun saavuin maahan. Mutta töitä vielä riittää.\nManila näyttäytyi lentokoneesta melko massiivisena.\nPäivä erään kakkosen elämässä\nOn yleisesti hyväksytty tosiasia, että kakkosvirkamies tekee pienessä edustustossa kaikkea. Ainakin itse olen elementissäni, kun on niin sanotusti säpinää, joten tämä sopii oikein hyvin. Alla yhden päiväni katsaus, joka antaa mielestäni hyvän kuvan niistä Filippiinien haasteista ja mahdollisuuksista, joiden parissa teemme Manilassa päivittäin työtä.\nKyseisenä päivänä osallistuin EU-delegaation vetämään säännölliseen ihmisoikeuskokoukseen. Pyrimme jatkossa seuraamaan tätä tematiikkaa edustustossa enemmän. Pandemialla on ollut negatiivisia vaikeuksia erityisesti maan lasten tilanteeseen, sillä koulut ovat olleet suljettuina vuoden 2020 maaliskuusta alkaen. Kansalaisyhteiskunnan toimintaympäristön voidaan nähdä myös osittain kaventuneen. Toisaalta myönteisenä askeleena Filippiinit sopi heinäkuussa YK:n kanssa ihmisoikeustilannetta parantamaan tähtäävästä yhteissopimuksesta, jonka toimeenpanoa useat maat ovat mukana tukemassa.\nSeuraavaksi siirryin Webexistä Teamsiin kokoustamaan Kaakkois-Aasian ja Australian kollegoiden kanssa Smart City –projektista. Kaupungistuminen aiheuttaa haasteita alueen maiden turvallisuudelle, energiankäytölle, ilmanlaadulle, liikkumiselle ja yleisesti elämisen laadulle. Suomalaisella osaamisella voidaan löytää näihin haasteisiin kestäviä ratkaisuja. Filippiineillä olemme vasta kartoittamassa keskeisimpiä paikallisia kumppaneita tähän työhön. Koronatilanteen vuoksi tämä(kin) prosessi vaatii luovia ratkaisuja, mutta kontaktiverkostojen luomisen eteen kannattaa tehdä töitä, sillä se kantaa hedelmää kauas tulevaisuuteenkin.\nNäkymät hotellihuoneesta. Oikealla pilkottaa uusien edustustotilojen rakennus, jonne muuttamista innokkaasti odotetaan.\nKoulutusalan yhteistyö on ollut tapetilla ensimmäisen työkuukauteni aikana enemmän, kuin olin osannut odottaa. Tämän tiimoilta on tullut monenlaisia yhteydenottoja oppilaitoksilta sekä Suomessa, että Filippiineillä, ja hienoa yhteistyötä tapahtuu lisäksi korkeammalla tasolla Suomen opetus- ja kulttuuriministeriön ja Filippiinien opetusministeriön välillä, tähtäimenä lopulta koulutusvienti.\nSuomalaiset korkeakoulut ovat kiinnostuneita yhteistyöstä paikallisten korkeakoulujen kanssa, mutta kaipaavat myös filippiiniläisiä tutkinto-opiskelijoita Suomeen. Työpäivääni kuuluikin Filippiinien EU-delegaation järjestämän virtuaalisen European Higher Education Fairin valmistelut, johon osallistuu 111 eurooppalaista korkeakoulua lokakuun alussa. Olemme saaneet hienosti mukaan myös suomalaisia kouluja, hioneet Suomen esittelytekstiä ja saaneet jopa Suomessa opiskelevan filippiiniläisen tapahtuman lähettilääksi kertomaan kokemuksistaan muun muassa sosiaalisessa mediassa.\nPäivääni osui myös tagalogin oppitunti. Paikallisen kielen kautta saa tärkeän kurkistuksen filippiiniläiseen kulttuuriin, johon tutustuminen on toistaiseksi jäänyt teorian tasolle. Kielessä sekoittuu iloisesti englannin ja espanjan sanoja, tällaisen wanhemmankin opiskelijan harjoittelua helpottamassa. Mabuti!\nVehreydestäkin pääsee Manilassa nauttimaan. Ja ihanista uima-altaista, joita löytyy jokaisen kerrostalonkin pihalta.\nAurinkoisia aikoja edessä\nLähitulevaisuus näyttää Manilassa valoisalta, kirjaimellisesti ja kuvaannollisesti. Sadekausi alkaa marraskuussa päättyä (tekstiä kirjoittaessa kaupungin päällä jylläsi trooppinen myrsky) loppuvuoden leudompaa ajanjaksoa kohden, ja pandemiarajoituksia vähitellen puretaan rokotuskattavuuden jatkuvasti kasvaessa.\nTiedän varmuudella, että ensivaikutelmani Filippiineistä ei ole lähelläkään oikeaa. Pian pääsen töiden parissa tapaamaan ihmisiä kasvotusten ja voin korvata mielikuvamatkailun oikeaan päivään rannalla.\n← Neljä vuotta Myanmarissa, unelmista kurimukseen\n5G:tä Indonesiaan vyöryttämässä →


Antikainen: Sote-uudistuksen rahoitusmalli vaarantaa maakuntien sote-palvelut - Perussuomalaiset Naiset ry Antikainen: Sote-uudistuksen rahoitusmalli vaarantaa maakuntien sote-palvelut - Perussuomalaiset Naiset ry\nPääministeri Marinin hallituksen sote-uudistuksessa sosiaali- ja terveyspalveluiden sekä pelastustoimen tehtävien järjestämisvastuu siirtyy kunnilta uusille hyvinvointialueille. Alkuvaiheessa rahoituksesta vastaa pääosin valtio, mutta tulevaisuudessa sote-maakunnat saavat mahdollisesti myös verotusoikeuden. Rahoitusmallin käyttöönotossa on seitsemän vuoden siirtymävaihe, jolloin laskennallisen rahoituksen ja todellisten kulujen eroa tasoitetaan siirtymätasauksella.\n”Hallituksen kaavailema siirtymätasaus rankaisee niitä maakuntia, jotka ovat noudattaneet tiukkaa kulukuria vuosien ajan. On käsittämätöntä, että taloutensa hyvin hoitaneet ja palvelunsa kustannustehokkaasti järjestäneet alueet menettävät niille kuuluvan lisärahoituksen, vaikka sille olisi todellisuudessa huutava tarve. Siun sote on vuosia tehnyt hartiavoimin töitä taloudenpitonsa eteen ja nyt tämä työ palkitaan leikkaamalla rahoitusta siirtymätasauksella”, perussuomalaisten kansanedustaja Sanna Antikainen moittii.\n”Pohjois-Karjalassa on THL:n laskelmien mukaan yksi maan suurimpia sote-palveluiden tarvekertoimia ja palveluiden tarve tulee kasvamaan entisestään väestön vanhetessa. Väestön ikäjakauma ei ole maakuntien itsensä päätettävissä, eikä maakunta voi itse päättää, mitkä lakisääteisistä palveluista se haluaa järjestää. Rahoitusta leikataan silti kovalla kädellä, mikä myös rajoittaa maakunnan kykyä riittäviin investointeihin tulevaisuutta ajatellen. Riittävä rahoitus on turvattava nyt, eikä vasta sitten, kun maakunnan sote-palvelut ovat kriisissä”, Antikainen vaatii.\nEdustaja Antikainen on jättänyt kirjallisen kysymyksen pysyvän siirtymätasauksen vaikutuksesta hyvinvointialueiden rahoitukseen.


Finnish Local Government Barometer 1995: Municipal Managers, Chairmen of Municipal Executive Boards - Etsin\nFinnish Local Government Barometer 1995: Municipal Managers, Chairmen of Municipal Executive Boards\nKunnallisalan ilmapuntari 1995: kunnanjohtajat, kunnanhallitusten puheenjohtajat\nKunnallisjohdolta kysyttiin kuntien talouden kohennuskeinoista usean kysymyksen avulla. Heiltä tiedusteltiin erilaisten säästökeinojen hyväksyttävyyttä sekä toimintoja, joiden menoja voi karsia, mikäli kunnan on pakko säästää. Säästöjen jatkamisen tarpeellisuutta ylipäänsä kysyttiin myös sekä palvelutuotannon rahoittamista veronkorotuksin. Lisäksi tiedusteltiin, mitkä palvelut kuuluvat ehdottomasti kunnan tehtäviin ja toisaalta, mistä kunta voisi luopua ja jättää vastuun muille tahoille. Lisäksi vastaajia pyydettiin arvioimaan palveluiden kehitystä kotikunnassaan yleisesti edellisten kolmen vuoden aikana. Suhtautumista kuntaliitoksiin selvitettiin myös useamman kysymyksen avulla.\nLisäksi selvitettiin vielä mm. valtion ja kuntien välistä tiedonkulkua, kunnallisten toimijoiden ja sidosryhmätahojen vaikutusvaltaa kunnan asioista päätettäessä sekä tahoja, joilla on vastaajien kotikunnissa liikaa tai liian vähän valtaa. Lisäksi tiedusteltiin joidenkin valtiollisten, alueellisten ja yksityisten toimijoiden hyödyllisyyttä kunnan toiminnan kehittämisessä. Vastaajia pyydettiin myös arvioimaan valtion ohjauksen tulevaisuuden kehitystä ja nykyistä tilaa. Lisäksi tutkittiin kunnan asioiden käsittelyä erilaisissa tiedotusvälineissä sekä käsityksiä lääni- ja maakuntatason toimijoiden ominaisuuksista.\nTaustamuuttujia olivat vastaajan asema kunnan johdossa ja sukupuoli sekä kunnan asukasmäärä ja sijaintilääni.\nKunnallisalan ilmapuntari 1995: kunnanjohtajat, ...\nKunnallisalan kehittämissäätiö: Kunnallisalan ilmapuntari 1995: kunnanjohtajat, kunnanhallitusten puheenjohtajat [sähköinen tietoaineisto]. Versio 2.0 (2018-08-13). Yhteiskuntatieteellinen tietoarkisto [jakaja]. http://urn.fi/urn:nbn:fi:fsd:T-FSD1137\nFinnish Local Government Barometer 1995: Municipal Managers, Chairmen of Municipal Executive Boards, 2018-08-13, Kunnallisalan kehittämissäätiö (author), Yhteiskuntatieteellinen tietoarkisto (distributor), Etsin research data finder, 2019. urn:nbn:fi:fsd:T-FSD1137\nKunnallisalan ilmapuntari 1995: kunnanjohtajat, kunnanhallitusten puheenjohtajat, 2018-08-13, Kunnallisalan kehittämissäätiö (tekijä), Yhteiskuntatieteellinen tietoarkisto (jakelija), Etsin tutkimuksen tietoaineistojen hakupalvelu, 2019. urn:nbn:fi:fsd:T-FSD1137\ncollection Suomen Gallup 1995-08-18 Event automatically created at import.


Lõviküla asuinalueen 3. vaihe – Taritvo AS\nLõviküla asuinalueen 3. vaihe\nLõviküla asuinalue sijaitsee luonnonkauniissa Audrun kunnassa, Pärnusta noin 6 km ajomatkan etäisyydellä. Asuinalue sopii hyvin lapsiperheille, koska läheisyydessä sijaitsevat Audrun lastentarha ja peruskoulu sekä Lõvikülan vieressä sijaitsevalta Lõvi linja-autopysäkiltä on hyvä yhteys Pärnuun, päivässä on noin 30 vuoroa.\nLõvikülan läheisyydestä löytyy vielä useita ajanviettomahdollisuuksia; Valgerannan Golf ravintoloineen (3 km), Valgerannan uimaranta ja seikkailupuisto (3,5 km), Audrun urheilutalo, stadion sekä kilparata ja Audru-Pärnu kevyen liikenteen väylä. Lõvikülassa toimii myös kyläseura, joka järjestää erilaisia yhteisiä tapahtumia.\nLõviküla asuinalue rakennetaan kolmessa vaiheessa; 1. vaihe on valmis ja tällä hetkellä Lõviküla asuinalueella asuu 50 perhettä. 2. vaiheen rakennustyöt ovat kesken, siihen myydään noin 1500 m² kokoisia tontteja ja myös „avaimet käteen” paketit ovat mahdollisia. Vuonna 2018 AS Taritvo suunnittelee Lõviküla asuinalueen 3. vaiheen kehitystyön aloittamista, se käsittää 26 omakotitalotonttia ja yhden lasten leikkikentän.\nKaikilla tonteilla on olemassa seuraavat liittymät:\n•Vesi ja viemäri, palvelun tarjoaja Pärnu Vesi AS\n•Sähkö (16A), verkkoliittymän tarjoaja Elektrilevi AS\n•Tietoliikenneyhteyden tarjoaja: Telia Eesti AS


Miksette ymmärrä minua! Lapsen kielihäiriö voi ilmetä turhautumisena | Tehy-lehti\nMiksette ymmärrä minua! Lapsen kielihäiriö voi ilmetä turhautumisena\nMoni vanhempi jää odottamaan lapsen puheen selkiytymistä silloinkin, kun kannattaisi hakeutua puheterapeutin arvioon.\nKehityksellinen kielihäiriö saattaa haitata keskusteluihin osallistumista ja vaikeuttaa tunteiden käsittelyä. Kuva: iStock\nLapsi turhautuu helposti, jos hän ei löydä sanoja eivätkä toiset saa hänen puheestaan selvää. Myös kuullun ymmärtäminen saattaa olla vaikeampaa kuin toisilla samanikäisillä lapsilla. Turhautuminen voi ilmetä niin levottomuutena kuin ei-toivottuna käytöksenä.\nKielihäiriöisellä lapsella on sananlöytämisvaikeuksien lisäksi puutteita sanastossa, käsitteistössä ja kielioppirakenteissa, jolloin hänen on hankalampi kertoa toiveistaan, kokemuksistaan, ajatuksistaan ja tunteistaan. Ilmaisut ovat usein vajaita: lauseista puuttuu oleellisia sanoja ja sanat voivat olla väärässä järjestyksessä.\nAsioiden sanoiksi pukemisen vaikeus voi näkyä myös kerronnan rönsyilynä, ”punaisen langan” katkeiluna ja mutkitteluna.\nLasten kielihäiriöisyyttä on kutsuttu dysfasiaksi, kielelliseksi erityisvaikeudeksi tai puheen ja kielen kehityksen erityisvaikeudeksi. Äskettäin päivitetty kielellisen erityisvaikeuden Käypä hoito -suositus suosittelee WHO:n uuden tautiluokitusjärjestelmän mukaista nimikettä kehityksellinen kielihäiriö (Developmental language disorder, DLD).\nKehityksellistä kielihäiriötä on todettu noin seitsemällä prosentilla lapsista. Nykykäsityksen mukaan kielihäiriöisyyden syynä on lapsen perimä, mutta myös ympäristötekijät vaikuttavat haittojen ilmenemiseen. Diagnosointi on luotettavinta, kun lapsi on vähintään noin neljä vuotta.\nKielihäiriöisyys voi esiintyä lievänä, keskivaikeana tai vaikea-asteisena. Rajanveto näiden välillä on kuin veteen piirretty viiva. Lieväkin kielihäiriö vaikuttaa usein laaja-alaisesti lapsen ja nuoren toimintakykyyn, osallistumiseen ja vuorovaikutukseen.\nEnemmistöllä kielihäiriöisistä lapsista on puutteita puheen tarkassa ymmärtämisessä. Se jää arjessa herkästi tunnistamatta, koska lapsen kanssa puhutaan usein hyvin konkreettisista, nähtävillä olevista asioista. Kielellisissä testeissäkin lievä ymmärtämisvaikeus näkyy selkeämmin vasta lähempänä kouluikää, kun lapsen pitäisi jo ymmärtää pidempiä, käsitteellisempiä ja monimutkaisempia lauseita.\nKielihäiriöisen lapsen kielellistä ymmärtämistä olisikin tärkeää testata uudestaan ennen kouluikää, vaikka ymmärtäminen olisi todettu normaaliksi lapsen ollessa nelivuotias.\nKäypä hoito -suositus korostaa, että tukitoimet pitäisi käynnistää heti, kun epäilys kielihäiriöstä on herännyt. Ensisijaisia tukitoimia ovat puheterapia ja sanojen oppimisen ja kielellisen toimintakyvyn tukeminen kotona, päiväkodissa ja myöhemmin koulussa. Varhain aloitetuilla ja riittävän pitkään jatkuvilla tukitoimilla voidaan vähentää kielihäiriöisyyden haittoja.\nPuheen ja kielen keskimääräistä selvästi hitaampi kehittyminen on suhteellisen yleinen ilmiö. Puhe viivästyy noin viidenneksellä suomalaislapsista. Liian usein jäädään odottamaan puheen lisääntymistä ja selkiytymistä. Vähitellen kielihäiriöisenkin lapsen puhe alkaa yleensä kuulostaa arjessa normaalilta. Jos lapsen kielellistä toimintakykyä ja kielen oppimista ei tutkita tarkemmin, kielihäiriö voi jäädä tunnistamatta.\nTerveydenhoitajat voivat kohdata neuvoloissa vanhempia, jotka haluavat jäädä rauhassa katsomaan tilannetta, vaikka puheterapeutin ohjaukseen kannattaisi jo hakeutua. Monikielisen lapsen tutkimukset voivat viivähtää tarpeettomasti, koska kielellisen kehityksen hitaus saatetaan sysätä pelkästään useamman kotikielen syyksi.\n– On tärkeää, että kotona puhutaan lapselle nimenomaan omaa äidinkieltä. Jos vanhemmilla on eri äidinkieli, on tärkeää, että kumpikin puhuu lapselle omaansa, painottaa foniatri, Taysin apulaisylilääkäri Marja Asikainen.\nHän suosittelee, että jos lapselle ei tule selvästi ennen kahden vuoden ikää selvää spurttia käyttösanaston lisääntymisessä, vanhemmat ottaisivat yhteyttä puheterapeuttiin.\nKouluiässä kielihäiriöisyys aiheuttaa usein luki- ja oppimisvaikeuksia. Sanasto- ja käsitteistöpuutteet voivat vaikeuttaa minkä tahansa uuden tiedon tai taidon ymmärtämistä ja oppimista. Ne voivat haitata myös kokemuksista ja tunteista kertomista ja keskusteluihin osallistumista erityisesti ikätovereiden joukossa. Silloin on riski jäädä porukan ulkopuolelle.\nIlmaisu- ja ymmärtämisvaikeudet voivat aiheuttaa keskittymisvaikeutta ja vaikeuttaa tunteiden ilmaisua ja käsittelyä. Kielihäiriöisyyteen liittyvät erilaiset ongelmat voivat altistaa myös käytöshäiriöille.\nJos kielihäiriöinen lapsi on tarvinnut peruskoulussa oppimisen ja koulunkäynnin tukitoimia, hän tarvitsee niitä todennäköisesti myös toisen asteen opinnoissa. Tämä tulisi ottaa esille yläkoulun kouluterveydenhuollon tarkastuksissa. Tavoitteena on ehkäistä alisuoriutumista ja opintojen keskeyttämistä.\nSosiaalinen media ja mobiililaitteet voivat haukata nykyään runsaasti aikaa perheiden arjesta. Digitalisoituminen ei ole pelkästään huono asia, vaan se tuo myös uusia mahdollisuuksia.\nFoniatrin mielestä kaikille lapsille olisi silti tärkeää, että vanhemmat puuhailisivat lasten kanssa ja keskustelisivat päivän kokemuksista sekä lukisivat kuva- ja satukirjoja.\n– Kuvakirjojen ja satujen lukeminen kartuttaa monipuolisesti lapsen sanavarastoa ja käsitteistöä sekä vahvistaa kielen oppimista. Ne ovat vähintään yhtä tärkeitä kielihäiriöiselle lapselle kuin muillekin, Marja Asikainen sanoo.\nKielenoppimisvaikeus, joka haittaa lapsen kykyä toimia ja osallistua, oppia uusia asioita sekä kehittyä iän ja omien edellytysten mukaisesti.\nIlmenee noin seitsemällä prosentilla lapsista. Luotettavin diagnoosi tehdään, kun lapsi on vähintään 4-vuotias.\nKielihäiriöinen lapsi tarvitsee kielen oppimisessa paljon normaalia enemmän toistoja.\nKielihäiriöistä lasta tutkivat lääkäri, puheterapeutti, psykologi ja usein myös toimintaterapeutti tai fysioterapeutti.\nYksilölliset tukitoimenpiteet suunnitellaan lapsen vanhempien kanssa.


Kirjoittaja Aihe: Avaruusmatkalle ? (Luettu 11781 kertaa)\n« : 15-01-2010, 16:13:16 »\nkuka tunnustaa hankkineensa liput enakkoon ? Pullakahvit pitää tarjota asian kunniaksi.\n« Vastaus #1 : 15-01-2010, 18:24:43 »\nEi tule olemaan halpareissu mutta huomattavasti halvempi kuin ennen sillä ennen avaruudessa piipahtaminen maksoi miljoonia euroja!\nTässä sivu samasta aiheesta\nJa tässä video miltä tämä reissu näyttäisi\n« Vastaus #2 : 15-01-2010, 22:49:40 »\nJossain uutisissa mainittiin, että noita lentoja lähtee myös Kiirunasta. Onko kenelläkään tietoa, kuinka ison alan ilmakehää tuollainen lento tarvitsee? Varsinaisia avaruuslentojahan nämä ei oikeastaan edes ole.\n« Vastaus #3 : 16-01-2010, 17:09:26 »\nVoisin kuvitella että ylöspäin mennessä (ja alaspäin tullessakin) tekee jotain spiraalia.\nAsumatonta lääniähän tuolla Kiirunassa riitää joten sen puoleen ei ongelmaa (ja sen takia tähänkin mennessä tehty sieltä noita luotausrakettien laukaisuja).\nMikä nyt sitten lasketaankin 'oikeaksi' avaruuslennoksi - kierros maapallon ympäri vai jotain muuta ?\nItse kyllä lähtisin moiselle lennolle jos lennon hintaluokka olisi kertaluokkaa pienempi.\n« Vastaus #4 : 16-01-2010, 17:31:58 »\nKyllähän Alan Shepardin Mercury-Redstone 3-lentokin lasketaan avaruuslennoksi, vaikka sekin oli Redstone-kantoraketin nostovoiman riittämättömyydestä johtuen vain hyppy avaruuteen. Tässä tapauksessa käytettävä SpaceShipTwo tekee lennon aivan samalla periaatteella. Painottomassa tilassahan tuo on käsittääkseni noin viisi minuuttia.\n« Vastaus #5 : 16-01-2010, 18:03:12 »\nLainaus käyttäjältä: einari - 16-01-2010, 17:09:26\nJos aiotaan saada painoton fiilis niin ei voi tehdä spiraalia vaan pitää tulla paraabelirataa. Viiden minuutin painottomuus edellyttää että nopeus ylöspäin on 1471,5m/sek (n.5300km/h) silloin kun raketit sammutetaan. Siitä menee 150 sek lakipisteeseen ja jos oletetaan että voidaan pudottautua saman matkan vapaasti alaspäin niin puolet painottomuusajasta mennään ylöspäin toinen puoli alaspäin ja sitten tuleekin jo kiire jarruttaa. Tuollakin nopeudella alus käy n.110km moottorin sammutuskohtaa korkeammalla ja jarrutus aloitetaan nopeudesta n.5300km/h eli aika tiukkaa kurvia tehdään jos jarrutus aloitetaan 50km alempaa. yhdellä g:llä jarrutusmatka on n.110km ja kahdella g:llä 55km. Jos jarrutellaan 10g:llä niin vetelimmät turistit joudutaan siivoamaan koneesta pois kostealla rievulla.\nVertailun vuoksi: nopea moottoripyörä pysähtyy yhden g:n hidastuvuudella huippunopeudestaan (300km/h) 8,5 sekunnissa ja etenee samalla vajaan ratakierroksen elii 354m.\nKuulun siihen vetelämpään kansanosaan joka ei halua matkustaa avaruuteen.\n« Vastaus #6 : 16-01-2010, 23:18:41 »\nLainaus käyttäjältä: TT - 16-01-2010, 17:31:58\nKuulun siihen ikäluokkaan, jotka pääsi seuraamaan ensimmäisiäkin lentoja tv:n välityksellä. Muistan hyvin, kun silloin asiantuntujat väittelivät kovastikin siitä, oliko nuo amerikkalaisten hypyt virallisia avaruuslentoja vai ei.\nPainottomaan tilaan päästään paljon matalammallakin, tosin aikakin on lyhyempi.\n« Vastaus #7 : 17-01-2010, 11:47:10 »\nTarkoitinkin että mulla on mielikuva että tuo alkumatka WhiteKnightin 'saattohoidossa' tehtäisiin spiraalina.\nToki tuo itse rakettimatka mennään suoraan aika haipakkaa.\nSellainen muistikuva on myös että matkustajat joutuisivat maksimissaan 3G:n kiihtyvyydelle alttiiksi.\n« Vastaus #8 : 17-01-2010, 19:13:34 »\nSpaceShipit laskeutuu samalle kentälle josta WhiteKnightin kanssa nousivat. Huippunopeudella (Mach3) liikutaan vain joitakin minuutteja, jolloin suoraan lentämälläkään ei joutuisi kuin satojen kilometrien päähän.\n« Vastaus #9 : 18-01-2010, 13:58:16 »\nMitä tyytyä toisten kyytiin kun voi ostaa oman sukkulan!!\n..Voi lähteä kun itse haluaa ja kiertää vaikka koko maapallon\nNASAlta vain huonoa markkinointia, eivät ilmoita ajokilometrimäärää (mailia)?? Kyllä minua aina ajetut kilometrit ja\n« Vastaus #10 : 18-01-2010, 15:02:32 »\nLainaus käyttäjältä: DarkSide - 18-01-2010, 13:58:16\nSuosittelen tuota Endeavouria. Siinä vähiten mittarissa noista kolmesta (166,003,247 km). Kannattaa olla kyllä tarkkana noiden käytettyjen jenkkien kanssa, ainakin parissa ollut jotain isompaa häikkää...\n« Vastaus #11 : 18-01-2010, 17:07:08 »\nMinulla on jo yksi sellainen jolla on ajettu vajaa 1/2% tuosta matkasta (ja vielä kulkee).\nCN foorumilta yritin udella että mikähän lienee toimitustapa tuolle sukkulalle. Minulla ei ainakaan ole niin suurta tasaista ja kantavaa aluetta jolle viimenen lento voisi laskeutua. Saattaisihan se tietysti pysähtyä suohon hieman lyhyemmälläkin loppukiidolla.\n« Vastaus #12 : 18-01-2010, 17:30:40 »\nEikös ne kuljeteta Nasan Boeing 747:lla?\n« Vastaus #13 : 18-01-2010, 19:08:29 »\nLainaus käyttäjältä: Tomi.K - 18-01-2010, 17:30:40\nJep. Boeingin painosta (~330t vs. sukkulan 2000t) tulee vielä lisävaatimuksia kiitoradan pituudelle ;-)\nRupesi kauppareissulla HIEMAN epäilyttämään ... tarkemmin katsottuna selvisi, että 2000t on koko laukaistavan järjestelmän massa,\nja itse orbiter painaa tyhjänä vain ~70t.\n« Viimeksi muokattu: 18-01-2010, 20:11:58 kirjoittanut ketarax »\n« Vastaus #14 : 19-01-2010, 11:49:54 »\nJenkkirautahan tulee yleensä kalliiksi tankatessa. Niin kai tässäkin tapauksessa?


Verkkokaupan tuotteita myy Vauvatalo Johanna / Polenta Oy, y-tunnus 0892634-2. Myymme tuotteita täysi-ikäisille yksityishenkilöille Manner-Suomeen. Tuotteiden hinnat sisältävät arvonlisäveron. Pidätämme oikeuden hintojen ja toimituskulujen muutoksiin.\nMikäli et löydä etsimääsi tuotetta tai jokin askarruttaa mieltäsi, otathan yhteyttä meihin. Asiakaspalvelumme auttaa joko sähköpostilla verkkokauppa@vauvatalojohanna.fi tai puhelimitse arkisin 03-222 0151 klo 10-18. Sähköpostiviesteihin vastaamme 1-2 arkipäivän kuluessa.\nTuotteet tilataan osoitteesta www.vauvatalojohanna.fi ostoskorin kautta. Kaikki tilaukset vahvistetaan aina sähköpostilla. Jos jostain syystä tilausvahvistus ei saavu, olethan meihin viipymättä yhteydessä. Tilausvahvistuksen saaminen edellyttää sähköpostiosoitteen ilmoittamista tilauksen yhteydessä. Asiakas sitoutuu jokaisen tilauksen yhteydessä voimassa oleviin toimitusehtoihin. Huomioithan aina maksutapahtuman jälkeen odottaa, että selain palautuu sivustollemme, jolloin tilaus taltioituu järjestelmäämme.\nlinkin tilauksen seurantaan\nNäiden tietojen avulla voit tarkastaa tilauksen sisällön ja statuksen edellä mainitusta linkistä.\nTuotteet ja niiden postikulut maksetaan tilauksen yhteydessä. Verkkokaupassamme on mahdollista maksaa seuraavilla maksutavoilla:\nLisätietoja maksamisesta Joustorahalla osoitteesta: https://www.joustoraha.fi\nLisätietoja maksamisesta Collectorilla osoitteesta: http://www.collector.se/fi\nMikäli haluat maksaa Visa, Visa Electron tai MasterCard-korteilla, Vauvatalo Johanna toimii ainoastaan tuotteiden ja palveluiden markkinoijana ja lisäksi toimittaa tuotteet ostajalle. Maksutapahtuminen reklamaatioista vastaa Paytrail Oyj. Paytrail Oyj toimii Visa, Visa Electron tai MasterCard-korteilla tehtävissä maksuissa tuotteen myyjänä ja kauppa syntyy asiakkaan ja Paytrail Oyj:n välille. Myyjän vastuulla ovat kaikki kauppaan liittyvät velvoitteet. Paytrail Oyj on myös maksun saaja.\nMaksunvälityspalvelun toteuttajana ja maksupalveluntarjoajana toimii Paytrail Oy\nPaytrail Oyj Y-tunnus 2122839-7\nVarastossa olevien tuotteiden tilaustemme toimitusaika on 1-6 arkipäivää. Tilaustuotteiden arvoitu toimitusaika on 2-3 viikkoa, mutta asiakaspalvelumme vahvistaa toimitusajan aina tilauksen jälkeen. Pidätämme oikeuden jälkitoimituksiin ja ilmoitamme näistä erikseen tilauksen jälkeen.\nToimituskulut sisältävät rahti- ja pakkauskulut. Voit katsoa toimituskulut valittuasi ostoskorin maksu- ja toimitustavan. Valittavanasi on toimitus joko Matkahuollon tai Postin kautta. Toimituskulut ovat alle 50€ tilauksiin 5€/tilaus. Matkahuollon jakopaketti tai Postin kotiinkuljetus 10€/tilaus Yli 50€ tilaukset toimitetaan ilman toimituskuluja (pois lukien kotiinkuljetukset)\nLähellä paketti; Matkahuollon noutopisteet, mm. pakettiautomaatit, K-Marketit ja R-kioskit.\nBussipaketti; Paketti toimitetaan lähimpään Matkahuoltoon.\nJakopaketti; Paketti jaetaan asiakkaalle. Vastaanottajalle ilmoitetaan saapuvasta paketista tekstiviestillä jakeluajan sopimiseksi. Paketti jaetaan vastaanottajalle jakeluajan sopimista seuraavana arkipäivänä, suurimmissa kaupungeissa myös iltaisin ja viikonloppuisin. Vastaanottajan luvalla paketti voidaan jättää osoitteeseen myös ilman vastaanottajan kuittausta.\nPakettiautomaatti: Nouto valitsemastasi Postin pakettiautomaatista, nouda tilauksesi valitsemastasi pakettiautomaatista. Saat tekstiviestin paketin saapumisesta. HUOM! Suurikokoiset lähetykset ohjataan aina postinumeron perusteella lähimpään Postin toimipisteeseen\nNouto omasta Postista: Nouto postin palvelupisteestä, mukaan tarvitset lähetystunnuksen ja henkilöllisyystodistuksen\nKotipaketti: Postin kotiinkuljetus, Posti toimittaa paketin sovittuna ajankohtana kotiovellesi\nTilauksen mukana toimitetaan tilausvahvistus. Tämä toimii kuittina ja takuutodistuksena. Mahdollisissa tuotereklamaatioissa tulee olla yhteydessä Vauvatalo Johannan asiakaspalveluun. Tuotereklamaatiot käsitellään tapauskohtaisesti.\nAsiakkaalla on Suomen kuluttajansuojalain mukainen 14 päivän vaihto- ja palautusoikeus. Palautusoikeus koskee vain alkuperäispakkauksessa olevia käyttämättömiä ja myyntikelpoisia tuotteita. Palautusoikeus ei koske tilaus- eikä räätälöityjä tuotteita, ellei näin ole erikseen sovittu. Hygieniasyistä alusvaatteiden sekä puhdistusaineiden tulee olla palautuessaan avaamattomia eikä mahdollisia sinettejä saa rikkoa.\nPalautusta lähetettäessä tuotteen myyntipakkaus tulee suojata, ja esimerkiksi postin asiakaspalautustarroja ei saa kiinnittää suoraan myyntipakkaukseen. Mikäli tuote ei ole myyntikelpoinen palautuessaan, pidätämme oikeuden veloittaa vioittuneesta pakkauksesta 25% kauppahinnasta, kuitenkin maksimissaan 30€.\nPalautuksen liitteenä tarvitsemme: asiakas-/tilausnumerosi, nimesi, osoitteesi, puhelinnumerosi sekä joko kopio Vauvatalo Johannan tilausvahvistuksesta tai alkuperäinen tilausvahvistus. Palautuksessa käytetään samaa kuljetusliikettä, kuin tilauksessa.\nPalautuksissa käytämme maksunvälittäjä Paytrailin palautustoimintoa;\nKun palautus on saapunut ja hyväksytty, PayTraililta saapuu sähköposti, jossa kerrotaan tulossa olevasta palautuksesta. Sähköpostissa on linkki, jonka kautta syötetään IBAN muotoinen tilinumero Paytrail-tiliin palautusta varten. Palautus ei etene ennen kuin tilinumero on annettu. Tilinumeron antamisen jälkeen palautus etenee automaattisesti.\nJos tilauksen yhteydessä on käytetty ostoehdon sisältävää alennuskoodia, poistuu alennus tilaukselta, mikäli palautuksen jälkeinen tilauksen arvo alittaa ehdon. (esim alennus / ostosraha yli 100€ tilaukseen).\nMikäli tilaus on oikeuttanut ilmaiseen tuotteeseen tai lahjakorttiin, tulee tämä palauttaa palautuksen yhteydessä. Pidätämme oikeuden vähentää palauttamattoman ilmaistuotteen tai lahjakortin arvo palautussummasta.\nJos tilauksesi arvo jää palautuksen jälkeen alle 50€, vähennetään palautuksesta toimituskulujen (5€) osuus.\nJos olet käyttänyt tilaukseen lahjakorttia ja palautat tuotteen, tekee asiakaspalvelumme sinulle uuden lahjakortin.\nPalautettava tuote toimitetaan lähimpään Matkahuollon toimipisteeseen käyttäen palautuskoodia 9514781\nVoit palauttaa lähetyksen Postin palvelupisteen. Palautuskoodimme Postille on 618933. Kirjoita lähetyksen päälle Vauvatalo Johanna, Asiakaspalautus 618933\nMikäli haluat palauttaa tilauksesi pakettiautomaattiin, muistathan tehdä lokerovarauksen etukäteen Postin sovelluksessa tai sivuilla https://www.posti.fi/fi/henkiloille/paketit-ja-seuranta/palauta-paketti.\nEmme vastaanota palautuksia yli 14 vrk kuluttua toimituksesta. Palautus tulee tehdä 14 vuorokauden kuluessa paketin noutopäivästä. Kun palautus on hyväksytty, rahat palautetaan suoraan tilillesi palautuksen vastaanoton ja käsittelyn jälkeen.\nHUOM! Kuluttaja vastaa siitä, että paketti on pakattu asianmukaisesti niin, että se säilyy alkuperäisessä kunnossa vahingoittumattomana.\nJos asiakas ei nouda pakettiaan 7 päivän kuluessa, paketti lähetetään takaisin Vauvatalo Johannaan. Noutamattomista paketeista perimme 20 euron suuruisen maksun. Maksu koostuu toimitus-, uudelleenvarastointi ja muiden kulujen todellisista kustannuksista.\nSumma vähennetään asiakkaalle suoritettavasta maksunpalautuksesta. Jos et halua tilaamiasi tuotteita, kannattaa paketti siis kuitenkin noutaa noutopisteestä ja palauttaa se tämän jälkeen palautusohjeiden mukaisesti. Näin vältyt maksamasta 20 euron kulun.\nMikäli tuote on kadonnut kuljetuksen aikana, vioittunut tai asiakkaalle on toimitettu väärä tuote, tulee asiakkaan ilmoittaa virheestä välittömästi osoitteeseen verkkokauppa@vauvatalojohanna.fi.\nIlmoitus virheellisestä toimituksesta tai viallisesta tuotteesta on tehtävä 14 päivän sisällä tuotteen vastaanottamisesta. Jos paketti on vioittunut kuljetuksessa, on tuotteesta tehtävä välittömästi reklamaatio kuljetusliikkeelle.\nPidätämme oikeuden muuttaa toimitusehtojamme. Asiakkaan on ennen tilaustaan tutustuttava kulloinkin voimassa oleviin toimitusehtoihin. Vauvatalo Johanna käsittelee kaikki asiakastiedot täysin luottamuksellisesti.


48 m² Jalohaukantie 1, 90250 Oulu Kerrostalo Kaksio vuokrattavana - Oikotie 15987749\nVuokrataan pikkukaksio Oulun Kaukovainiolta!\nTämä kaksio on varustettu kätevällä pohjaratkaisulla. Asunto sopii loistavasti yksinasuvalle tai pariskunnalle! Asunnon ikkunat ovat talon takapihalle, jossa on puistomaiset näkymät. Makuuhuoneessa on kaappeja koko seinän leveydeltä.\nKeittokomeron varusteena on jääkaappi pakastelokerolla, perinteinen liesi, liesikupu ja liitäntä astianpesukoneelle. Kalusteissa ei ole tilavarausta koneelle, mutta pöytäkoneen voisi saada mahtumaan. Keittokomerossa on pieni ikkuna. Kylpyhuone on laatoitettu. Kylpyhuoneeseen ei mahdu oma pyykinpesukone, mutta taloyhtiössä onkin asukkaiden käyttöön maksuton pyykkitupa.\nHuoneiston lattiamateriaalina on valkokuullettu tammilaminaatti ja seinäpinnat on maalattu. Seinissä voi esiintyä normaalia asumisen jälkeä. Tarjoamme asukkaalle maalit ja tarvikkeet omatoimimaalaukseen. Maalisävyn voi valita Lumo-värikartasta omaan makuun ja sisustustyyliin sopivaksi.


Kasvattimme Vili etsii uutta kotia - Northalla\nEtusivu » blogi » Kasvattimme Vili etsii uutta kotia\nKasvattimme Vili etsii uutta kotia 1\n21 touko, 2011 tagit: myydään / uusi koti / Vili\nJoskus tulee kissankasvattajan taipaleelle ikäviäkin asioita. Nyt saimme kuulla, että kasvattimme omistajan elämäntilanne on muuttunut niin, että hän ei enää voi pitää lemmikkejä. Niinpä Ansan pentu Northalla Wild Willow, synt. 19.9.2009, etsii juuri nyt uutta kotia omistajansa muuttuneen elämäntilanteen vuoksi. Suklaatäplikäs leikattu ocicat-poika Vili on ihanaluonteinen, hellyydenkipeä ja aktiivinen kissa.\nTällä hetkellä Vilin kaverina on toinen kissa, ja kun on kyseessä nuori kissapoika (1v 8kk), se varmasti tottuu hienosti uuteen perheeseensä ja mahdollisiin kissakavereihin. Vili asuu nyt Tampereella, mutta jos se oikea koti löytyy muualta Suomesta, kuljetus saadaan kyllä järjestymään. Pääasia on nyt löytää hyvä, rakastava ja pysyvä koti tälle hurmuripojalle. Vili on asianmukaisesti FIFE-rekisteröity ja rokotukset ym. terveysasiat ovat kunnossa.\nYhteydenotot ja tiedustelut kasvattajan kautta.\nTätä ilmoitusta saa mielellään antaa eteenpäin, jos tiedät jonkun, joka on haaveillut omasta ocicatista… Vastaamme mielellämme kaikkiin kysymyksiin. Saatavilla on kuvia Vilin pentuajoista lähtien, ja kissan mukana, kuten aina kasvateillamme, tulee täysi tuotetuki. 🙂\nAjatus aiheesta “Kasvattimme Vili etsii uutta kotia”\nTH 21.5.2011, 14:43\nIhana tummatassu Vili! Toivottavasti uusi koti löytyy lähiaikoina!\nKasvattimme Vili etsii uutta kotia →


Kansainvälinen miitti Suomeen - Page 11 - EuroBillTracker\nPost by brewerhki » Fri Jul 04, 2014 1:19 am\nJuu pitäs kyllä saada ohjelma edes suunnilleen kuosiin pikapuoliin, ettei aika lopu kesken (vai loppuko jo?). Loppuviilaukseen menee vielä oma aikansa. Ja kv-puolellakin on jo ollut harmittelua, että muutama viikko enää aikaa, eikä vieläkään lisätietoa ja osallistujamäärä voi karsiintua.\nJa esim noiden jossain vaiheessa kaavailluiden yhteiskuljetuksien osalta alkaa aika todellakin olee ummessa, ellei ihan heti tule päätöksiä, että yritetäänkö vai ei? Usein matkanjärjestäjät on pitäny kuukauden takarajaa, milloin matkojen pitäny olla jo maksettu, ja sehän on mennyt jo. Ja jos kohderyhmä oli muualta euroopasta saapuvat, niin eiköhän nekin ole jo lennot tms jo varanneet. Mut ehkä ei kuitenkaan liian myöhäistä, jos porukat näkee tarvetta tälle. Tosin pienimuotoisemmin mun autoonhan mahtuu se 8, jolla joku täplänmetsästysreissu onnistuu, vaikka päivittäin (kunhan mun ei tarvii ajaa).\nMutta joka tapauksessa, tapahtuman suunnittelu ja organisointi pitäs nyt nytkähtää liikkeelle ja vauhdilla, ettei mene ihan puihin. Tietysti hyvähän se mun on tässä huudella, kun edessä on yks pidempi työkeikka ja kesäloma. Eli mun panos asiaan on lähinnä netin ja/tai puhelimen kautta, toisaalta tarvitaanko muuta? No ainakin käyn vilkasee pikasesti Turkua täs joku päivä taas -ehkä sunnuntaina-, jos vaikka joku idea syntys ohimennessä.\nTota, olisko ideaa kasata joku ydinryhmä, joka pitäisi tiiviisti yhteyttä toisiinsa ja sopisi suuntaviivat, mitä tehdään ja jokainen delegoisi tarvittavia tehtäviä eteenpäin muille innostuneille? Tai vaikka tähän jatkoksi kertoa, mitä haluaa/voi tehdä omalta osaltaan? Tän eteen kuitenkin nyt pitäs kerätä tarvittavat voimavarat, koska kukaan meistä ei kuitenkaan oletettavasti halua mokata tätä? Aika kuitenkin loppuu yllättävän pian (ja kv-puoli tarvitsee myös edes jotain tietoa). Tai olisiko muita ideoita kellään, millä tän sais tosissaan liikkeelle nopeasti?\nPost by emppu » Sat Jul 05, 2014 6:50 am\nKäymissäni kv-miiteissä on Suomen ebtarit esiintyneet yhtenevissä t-paidoissa, sovittuna päivänä. Ottakaapas nyt innoikkaammat asiaksenne semmoinen laatia ja kysellä kokonumerot ja hoitaa painatus. Ja tokihan asiaan kuuluu et sen paidan välityksellä käy selville et ebtareita ollaan. Ja eikun toimeksi, aikaa on\nPost by Bird » Thu Jul 10, 2014 4:50 pm\ntiura wrote: Ei ihan kauheesti edisty. Näin avijia viikonloppuna ja hän valitteli, ettei ollut ehtinyt hoitaa pääorganisoijan tehtäviään. Itsellä on ollut jo jonkin aikaa hankkeilla lähetellä sähköpostia muutamiin ravintoloihin sitä pääpäivällistä ajatellen, mutta ajatukseksi on toistaiseksi jäänyt.\nToukokuun alussa oli tilanne tämä, mutta kai nyt hommat ovat jo selkeästi edistyneet, vaikka siitä emme näiltä palstoilta olekaan saaneet lukea?\nEihän asia toki varsinaisesti minulle kuulu, mutta näköjään tuolla kv-puolella jengi kaipailisi jo infoa viikonlopun ohjelmasta. Eihän siihen ole aikaakaan enää kuin kolme viikkoa.\nAinakin itse uskon, että täydellinen radiohiljaisuus tiedottamisen suhteen ei ole omiaan houkuttelemaan uusia osallistujia miittiin. Ei edes Suomesta. Eli nyt miitin järjestäjiksi lupautuneiden henkilöiden olisi varmaankin aika tehdä asialle nopeasti jotain, eikös vain?\nPost by brewerhki » Mon Jul 14, 2014 11:05 am\nemppu wrote: Käymissäni kv-miiteissä on Suomen ebtarit esiintyneet yhtenevissä t-paidoissa, sovittuna päivänä. Ottakaapas nyt innoikkaammat asiaksenne semmoinen laatia ja kysellä kokonumerot ja hoitaa painatus. Ja tokihan asiaan kuuluu et sen paidan välityksellä käy selville et ebtareita ollaan. Ja eikun toimeksi, aikaa on\nNo mä voin vaikka huomenna käydä kysäsee yhdestä paitapainossa, mikä joskus todettiin edulliseksi ja laadukkaaksi. Pitää kuitenkin autoilla sinne suuntaan, niin se menee siinä samalla... Olisiko jollain aikaa ja innostusta leikkiä vaikka photoshopilla ja suunnitella paita?\nPost by 1971o » Tue Jul 15, 2014 1:39 am\nAmatöörin 15 minuutin tekele. Mitä osallistujat haluaisivat tekstiksi, sen voisi homman paremmin osaava ottaa lähtökohdaksi?\nEn valitettavasti pääse osallistumaan tapaamiseen.\nturku_2014.png (54.82 KiB) Viewed 1276 times\nPost by brewerhki » Wed Jul 16, 2014 10:21 am\nTuota, täydellisestä hiljaisuudesta päätellen ohjelmaa ei ole olemassa, onko näin?\nMitenkäs olisi jos nyt vaan joku (tiura, aatos99, joku muu?) ottais ja tekisi pöytävaraukset perjantaille ja lauantaille vaikka klo 18.00? Lisäksi ehdottaisin lauantaille päiväretkeä/täplän metsästystä vaikka sinne Naantaliin esim klo 12-17. Toi olisi helppo järjestää nopeasti, koska varauksia ei tarvitse eikä kerätä osallistua ennakkoon.\nPs. Paitapaikassa en ehtiny käydä, pitää laittaa sähköpostia. Voi olla ettei ehdi, koska kesä jne. Jos jollain muulla on mielessä joku paitapaino, niin kyselyä vaan menemään.\nPost by brewerhki » Wed Jul 16, 2014 7:00 pm\nVai olisko jostain tulossa kunnon jymy-yllätys ja täydellinen ohjelma valmiina? Olis hienoa kyl\nPost by Jukkap » Wed Jul 16, 2014 7:15 pm\nbrewerhki wrote: Vai olisko jostain tulossa kunnon jymy-yllätys ja täydellinen ohjelma valmiina? Olis hienoa kyl\nPakkohan se on olla. Kyllä mun mielestä lisä ilmottautumisia kannattaa laittaa, vaikka ohjelmaa ei ole ilmoitettu.\nPost by Aatos99 » Thu Jul 17, 2014 12:22 pm\nbrewerhki wrote: Tuota, täydellisestä hiljaisuudesta päätellen ohjelmaa ei ole olemassa, onko näin?\nLähetin eilen varauksen viikinkiravintola Haraldiin (http://www.ravintolaharald.fi/?lang=fi" onclick="window.open(this.href);return false;). Näemme toivottavasti kello 18 perjantaina 1. elokuuta siellä. Voisin tänään varata lauantaille pöydän vaikka ravintola Hiilestä (http://www.hiiliravintola.fi/" onclick="window.open(this.href);return false;), jos heillä on tarpeeksi tilaa kyseisenä päivänä (perjantaille 25 hengen varaus ei onnistunut). Brewerhkin ehdottama täpläretki kuulostaa hyvältä lisäohjelmanumerolta, itse en tosin tiedä omista osallistumismahdollisuuksistani kyseiselle retkelle.\nPost by Aatos99 » Thu Jul 17, 2014 9:55 pm\nHarald vahvisti varauksen, joten näemme siellä perjantaina kello 18.00. Pyrin varaamaan huomenna pöydän johonkin tässä topicissa ehdotettuun ravintolaan lauantaille.\nPost by Bird » Sat Jul 19, 2014 11:50 pm\nKovin erikoiselta kyllä tuntuisi, jos avij olisi tosiaan jättänyt homman tyystin hoitamatta, eikä olisi edes viitsinyt asiasta mitään julkisesti ilmoittaa. Tämä ei ainakaan sovi yhtään siihen kuvaan, millaisen olen hänestä saanut, kun kuitenkin jonkin verran olemme olleet tekemisissä tämän harrastuksen tiimoilta.\nMutta Aatos99 on ilmeisesti ollut nyt Anssiin yhteydessä ja saanut vahvistuksen sille, ettei hän tulekaan tätä miittiä järjestämään?\nbrewerhki wrote: Lisäksi ehdottaisin lauantaille päiväretkeä/täplän metsästystä vaikka sinne Naantaliin esim klo 12-17. Toi olisi helppo järjestää nopeasti, koska varauksia ei tarvitse eikä kerätä osallistua ennakkoon.\nReissu Naantaliin (tai jonnekin muualle ulos Turusta) on varmasti hyvä idea. Mutta mietin vain sitä, että onkohan lauantai sittenkään sille oikea päivä? Tämä siis sillä oletuksella, että ainakin osa ihmisistä saapuu Turkuun vasta perjantaina ja lähtee pois jo sunnuntaina? Jos hommat toimivat näin, niin silloin se ainoa kaikille yhteinen päivä kannattaisi kuitenkin ehkä viettää Turussa?\nJOS tilanne nyt tosiaan on sitten se, ettei mitään ohjelmaa ole suunniteltu Turkuun, niin voin itsekin pyydettäessä ehkä hieman auttaa. Ainakin kaupunki on minulle varsin tuttu: olen käynyt Turussa vähintäänkin useita kymmeniä kertoja (itse asiassa viimeksi juuri maanantaina) ja tunnen siten paikkoja kohtuullisen hyvin.\nPost by airis » Sun Jul 20, 2014 5:01 am\nJoo minustakin lauantaina kannattaa tutustua Turkuun. Onko tori hyvä tapaamispaikka. Voisko siinä esitellä kaupunkia ja kävellä Tuomiokirkkoon ja sieltä jokirantaa Turun linnaan. Kaikki laivat ym. nähtävyydet taitavat olla siinä jokirannassa. Kävelymatkan pituudesta en osaa sanoa, mutta rauhalliseen tahtiin ei varmaan mahdoton. Linnavierailu maksaa, mutta sieltä sai ryhmäalennuksen. Tarvitsisiko siellä oppaan, liekö myös maksullinen.\nEdit 20.7. Voisi esim kävellä kirkon puolta (onko luostarimäen käsityöläismuseo sopiva/kiinnostava, kun on maksullinen? ) Förille ja sillä yli ja siitä linnaan. Ja sitten paluumatka toista puolta jokea. Tuolla pitäisi oppaana tosiaan olla joku reittisovellutus ja/tai reitit tunteva henkilö. Aikataulukin pitäisi tietysti olla.\nLast edited by airis on Sun Jul 20, 2014 7:06 pm, edited 2 times in total.\nPost by Aatos99 » Sun Jul 20, 2014 10:58 am\nBird wrote: Mutta Aatos99 on ilmeisesti ollut nyt Anssiin yhteydessä ja saanut vahvistuksen sille, ettei hän tulekaan tätä miittiä järjestämään?\nLähetin Anssille viestiä 1. heinäkuuta tiedustellakseni miittijärjestelyjen edistymistä, mutta en ole saanut vastausta viestiini. Ajattelin vain, että jonkunhan tässä on ryhdyttävä toimeen ja varasin nuo ravintolat perjantaille ja lauantaille. En voinut tietää varmasti, ettei Anssilla ollut jo valmiiksi suunniteltua ohjelmaa, mutta pelasin varman päälle, sillä en halunnut osallistujamäärän enää karsiutuvan. Joka tapauksessa nyt on hyvä aika miettiä lauantain ja sunnuntain muita ohjelmanumeroita syömisen lisäksi. Brewerhkin idea täpläreissusta on tosiaankin hyvä, mutta toisaalta voisi olla mielenkiintoista tutustua myös Turkuun tarkemmin lauantaina, kun kaikki miittivieraat ovat todennäköisesti messissä. Täpläretki kannattaisi siis ehkä siirtää sunnuntaille ja viettää lauantai Turussa koko porukalla, niin kuin Bird ja airis ehdottivat. Voisi olla kivaa osallistua itsekin ohjelmaan lauantaina, sillä en pysty viettämään koko päivää Turussa enkä osallistumaan edes ateriointiin kello 18.00. Olisi hyvä, jos voisin antaa ravintola Hiilelle jonkun paikalla olevan miittiläisen tiedot siltä varalta, että jotain ongelmia tulee ja en ole itse paikalla. Turun tuomiokirkko voisi olla kävelylle ensimmäinen etappi ja Suomen Joutsen seuraava. Turun linna voisi esimerkiksi olla hyvä päätepiste kävelylle (aivan kuten airis mainitsi.) Ihan miten vain, kunhan saadaan jotain ohjelmaa lauantaille. Ja kaikenlainen apu tulee varmasti tarpeeseen, sillä itse en tunne Turkua kovin hyvin, ja miittivieraita opastamassa tulisi varmaankin olla aikuinen. Varmaankin vapaaehtoiset auttajat voivat ilmoittautua tässä viestiketjussa ja sopia keskenään, miten asiat järkätään. Kiva, ettei tämä miitti mennyt sentään ihan karille, ja on mukavaa, että moni on aktiivinen asian suhteen ja valmis antamaan oman panoksensa yhteisen asian hyväksi.\nPost by Cinnamon » Sun Jul 20, 2014 12:54 pm\nTsekatkaapa joku lauantaina paikalla oleva Citynomadin nomadi-sovellus, jonka voi ladata luuriin. Siellä on Turkuunkin monia kävelykierroksia. Helppo ladata ja paljon infoa. Etukäteen suunniteltu hyvä esittelyreissu on parempi kuin säntäily sinne tänne. Ja varmaan Turun matkailuinfon sivuilla on muitakin hyviä vinkkejä.\nJuuri itse tuota Nomadia hyödynsin suunnitellessani syyskuun loppuun kulttuuriviikonloppua ja tälle lomaviikolle löytyi lähistöllä olevalle Unescon kivikasalle loistava virtuaaliesittely.\nPost by Jamm » Sun Jul 20, 2014 1:45 pm\nMinä voisin ilmoittautua vapaaehtoiseksi, jos tarvitsette. Tulen Turkuun perjantaina 1.8. mutta en taida ehtiä Haraldiin. Lauantaina olisin käytettävissä koko päivän, ja sunnuntaina iltapäivään asti.\nEnsi viikolla olen töissä enimmäkseen illalla, eli päivisin voin hoitaa puhelimella ja netissä hoituvia asioita. Ja Turku on tullut itselleni tutuksi, olen asunut siellä 10 vuotta. Tosin kahdeksan vuotta sitten.\nKertokaa, jos ja miten voin olla avuksi!


Aluetoimintaa: Pääkaupunkiseudun Agilitykurssi Perjantai 2.3.2012\nSRB ry vuosikokousSunnuntai 4.3.2012\nYhdistyksen vuosikokous. Aika ja paikka tarkentuvat -kuitenkin pääkaupunkiseudulla.\nKäsittelyssä mm. uusi JTO, joka tulee kokouksessa hyväksyä.\nEsityslista sekä virallinen kokouskutsu toimitetaan jäsenille sähköpostitse.\nAluetoimintaa: Agilitypäivä Keski-SuomessaLauantai 10.3.2012\nAika: La 10.3.2012 klo 10-16\nPaikka: Kana-areena, Länkipohjantie 8, Längelmäki\nEtäisyys Jämsästä n. 25km, Jyväskylästä n. 80km, Tampereelta n. 65km, Lahdesta n. 110km\nSRB järjestää Jämsän seudulla agilityyn tutustumispäivän pennuille ja\nlajiin tutustuville koirakoille. Ohjelmassa lajiin ja\nkilpailusääntöihin tutustumista sekä esteisiin tutustumista ja\nhelppoja ohjausharjoituksia koirakoille.\nMukaan ovat tervetulleita pennut, joilla on jo rokotukset voimassa\nsekä nuoret ja aikuiset rhodesiankoirat ohjaajineen, jotka ovat vasta\nJaamme koirakot 2-3 ryhmään iän ja tason mukaan, joten voit laittaa\nilmoittautumisen yhteyteen toivetta kellonajasta sekä kertoa seuraavat\ntiedot (vastaa mahdollisimman todenmukaisesti, autat sillä koirien\njakamista sopiviin ryhmiin):\n- oma kokemus agilitysta (oletko kisannut tai harrastanut agilitya aiemmin)\n- koiran ikä ja kokemus (onko koiran kanssa harrastettu esteisiin\ntutustumista tai ohjausharjoituksia)\n- onko koiran kanssa harjoiteltu jotain muuta jo, esim.\nperustottelevaisuutta ja katsekontaktia, oletko käyttänyt naksutinta\nkoulutuksessa (ts. Onko koirasi ehdollistunut naksuttimelle)?\nKana-areena on lämmin sisähalli. Paikan päällä ostettavissa kahvia ja\npullaa, joten ota pikkurahaa mukaan. Kouluttajana toimii SRB:n\nagilityvastaava Kaisa Kosonen.\nTutustumispäivän hinta on 15€ per koirakko (SRB:n jäsenet) ja 20€ per\nkoirakko (ei-jäsenet). Mukaan mahtuu maks. 15 koirakkoa, etusija\nIlmottautumiset ja kyselyt:\nsrb.kosonen(at)gmail.com tai 040 963 8760 / Kaisa\nVappu Alatalon motivointiklinikkaLauantai 17.3.2012\nVappu Alatalo tulee kouluttamaan D&C:n hallille la 17.3.2012 klo 9-17. Hallin osoite on Työpajantie 12, Porvoo.\nLisätietoa Vapusta löytyy osoitteesta http://web.mac.com/vappu.alatalo\nKouluksen teemana on Motivointiklinikka:\nKaikille koirille ja ohjaajille rotuun, ikään tai harrastukseen katsomatta.\nKun haluat koirasi työskentelevän iloisesti juuri sinulle\nSinulle, jonka koira sammuu, ei syty tai kuumenee liikaa\nSinulle, jonka koira pitää sinua motivaatiopatukkana\nSinulle, joka haluat parantaa kontaktia koiraasi\nSinulle, jonka koira toimii leluilla vain kotona\nSinulle, jonka koira häiriintyy toisten koirien läsnäolosta\nKun haluat treenata palkkaamista, motivoimista ja leikkimistä. Myös pelkille kotikoirille ja eläkeläisille.\n8h koulutuspäivä, alussa 1,5h luentoa ja sitten vireen hallinnan, motivoinnin ja palkkamisen harjoitteita ryhmässä, koirakkokohtaisesti opastettuna. Tekniikat ja toimintatavat valitaan koirakohtaisesti. Tarkoitus parantaa koiran ja ohjaajan välistä yhteistyötä siinä lajissa, jota koiran kanssa harrastetaan. Tauko päivän keskellä.\nKäytännönharjoittelua n. 30min/koira.\nRyhmäkoko 12 koirakkoa, etusija SRB:n jäsenillä\nHUOM! Juoksuaikaiset nartut eivät voi osallistua kurssille.\nSitovat ilmottautumiset: liisa(at)kotkanpoika.com, puh. 050 458 7644\nHinta SRB:n jäsenille 50e. Ei-jäsenille 65 e. Kuunteluoppilaat 10e.\nMaksuinfo tulee paikan varmistuksen yhteydessä sähköpostiin.\nMitä koirasi kanssa harrastat tai missa haluat motivointia hyödyntää?\nMinkä asian motivoinnin alueella koet koirasi kanssa ongelmalliseksi?\nMitä muuta haluat koirastasi kertoa?\nEpäviralliset TOKO ja Agility-kisatSunnuntai 25.3.2012\nSRB järjestää epäviralliset TOKO ja Agility-kisat rhodesiankoiraharrastajille. Tule mukaan kisaamaan - vaikka koirasi ei vielä täysin valmis olisikaan. Näissä kisoissa ei ole niin justiinsa. Tai tule vetämään harjoituskisa ennen varsinaisen kisakauden alkua.\nMilloin: Su 25.3. klo 10-16\nMissä: PetenKoiratarvike Areena (lämmitetty sisähalli) os. Raudoittajantie 3, 06450 PORVOO\nEpävirallinen TOKO-koe aamupäivällä ja epäviralliset agilitykisan iltapäivällä.\nRajoitettu osallistujamäärä, yhdistyksen jäsenet ja heidän rhodesiankoiratnsa etusijalla.\nLisätiedot kisoista täällä >>\n17.4.2018Uusi jäsensihteeri valittuLue lisää »16.4.2018Open shown tuomari on julkaistuLue lisää »13.4.2018Yhdistys etsii jäsensihteeriä!Lue lisää »12.4.2018Pentuvälityksessä on uutisia!Lue lisää »10.4.2018Ridgeback-lehden numero 1/18 myöhässäLue lisää »8.4.2018Uusi hallitus valittuLue lisää »\nSunnuntai 3.6.2018Open show 2018\nLauantai 9.6.2018 - Sunnuntai 10.6.2018Rhodesiankoirien luonnekuvaus (MH)


Muinaiset roomalaiset lihottivat hiiriä ruoaksi | Yle Uutiset | yle.fi\nMuinaiset roomalaiset lihottivat hiiriä ruoaksi\nMuinaisten roomalaisten jäljiltä säilyneet jätteet ovat paljastaneet tavallisten kansalaisten ruokalistan 2 000 vuoden takaa: viikunoita, merisiilejä, kalaa - ja pähkinähiiriä, joita lihotettiin pataan pantaviksi. Arkielämän jäljet jähmettyivät Vesuviuksen sylkemään mutaan, kun tulivuori tuhosi Herculaneumin kaupungin.\n15.6.2011 klo 13:23päivitetty 15.6.2011 klo 15:14\nTuristit kävelivät Herculaneumin uudelleen avatulla pääkadulla Decumanus Maximuksella huhtikuussa 2011.Cesare Abbate / EPA\nBrittiläiset arkeologit ovat löytäneet suuren jätesammion Herculaneumista, josta jäi jäljelle vain raunioita Vesuviuksen tulivuorenpurkauksessa vuonna 79. Käytännössä sammio oli ennemminkin tunneli, kolme metriä korkea ja miltei sata metriä pitkä.\nTunneliin päätyivät sen päällä seisoneen kolmikerroksisen talon jätteet. Talossa lienee asunut noin 150 keski- ja työväenluokkaista roomalaista. Jokaisesta keittiöstä ja käymälästä johti jätekuilu tunneliin.\nSatojen jätekilojen perusteella arkeologit ovat voineet päätellä varsin tarkkaan, mitä tavallinen roomalainen söi. Ruokalistan monipuolisuus yllätti tutkijat. Roomalaisten pöydässä näyttää olleen paljon kaloja, merisiilejä, viikunoita, saksanpähkinöitä, munia ja oliiveja. Oliivinsiemenistä asukkaat saivat polttoainetta koteihinsa.\nYllättävin löytö olivat ruukut, joissa roomalaiset ilmeisesti elättivät pähkinähiiriä, kunnes ne olivat kyllin isoja paisteiksi, kertoo professori Andrew Wallace-Hadrill Cambridgen yliopistosta.\nRoomalaisen kultasormus putosi kai käymälään\nRoskiin päätyivät myös rikkoontuneet astiat ja - varmaankin epähuomiossa - myös useita arvoesineitä, pronssikolikoita ja luisia hiusneuloja. Joukossa on jopa aarteitakin: jalokiviä ja taidokas kultasormus, jossa on varkaiden ja kauppiaiden jumalan Mercuriuksen pienenpieni kuva.\nTunnelia ei osattu etsiä, vaan se löytyi vahingossa, kun arkeologit tutkivat, miten raunioita voitaisiin estää romahtamasta rankkasateen voimasta.\nBrittiläinen kulttuurintutkimuslaitos British School at Rome on tehnyt alueella kaivauksia kymmenen vuoden ajan. Uusimmat löydöt pannaan esille osana Herculaneumista ja Pompeijista kertovaa näyttelyä, joka avautuu British Museumissa Lontoossa vuonna 2013.\nThe British School at Rome tarjoaa verkkosivullaan virtuaalisen kiertokäynnin Herculaneumiin. (siirryt toiseen palveluun) Brittitutkijoiden uusista löydöistä kertoo myös The Telegraph (siirryt toiseen palveluun) -lehti.\nSuomalaisilla mäkihyppääjillä synkkä päivä: kaikki hyppääjät ulos toiselta kierrokselta, Aalto ensimmäinen karsiutuja\nNorjan hiihtosankarit ihmettelivät Iivo Niskasta hurjan MM-avauksen jälkeen: ”Miten pystymme vastaamaan suomalaiseen karhuun?”


Kuinka asentaa Unity - Unityn asennus - Unityn Perusteet - Nitomani School\nKuinka asentaa Unity – Unityn asennus – Unityn Perusteet\n1. Unity Hubin lataaminen:\nMene Unityn lataussivulle ja valitse Download Unity Hub. Lataa tiedosto koneellesi.\n2. Unity Hubin asentaminen:\nTuplaklikkaa UnityHubSetup-tiedostoa ja hyväksy käyttöehdot.\nValitse seuraavaksi asennuskansio ja paina Asenna.\nKun asennus on valmis, käynnistä Unity Hub.\n3. Unity Editorin lataaminen ja asentaminen:\nUnity Hubin pitäisi avautua Installs-välilehti avattuna. Tämä välilehti näyttää kaikki koneellesi asennetut Unity Editorin versiot. Tässä tapauksessa keskellä ikkunaa pitäisi lukea ‘No Unity version’.\nPaina Add-nappia ja valitse uusin versio.\nPaina sitten Next.\nNyt meidän on valittava ne komponentit, jotka haluamme asentaa Editorin kanssa.\nTärkein kaikista on Visual Studio, sillä sitä käytetään koodin kirjoittamisen. Valitse se. Jos sinulla on jo jokin koodieditori, jota käytät mieluummin, sinun ei tarvitse ladata Visual Studiota.\nSeuraavana on Platforms-lista. Joissakin tutoriaaleissamme käymme läpi pelin kääntämisen Androidille, joten jos haluat tehdä pelejä Android-laitteille valitse myös tämä komponentti. Siinä tapauksessa paina nuolta Android Build Supportin vierestä ja valitse myös Android SDK & NDK Tools.\nKun olet valmis, paina Done.\n4. Unity-käyttäjätilin luominen:\nNyt kun Unity Editor on asennettu, tarvitaan enää käyttäjätili.\nPaina oikeassa yläkulmassa olevaa profiilikuvaketta ja valitse Sign in.\nNyt ruudulla pitäisi näkyä sisäänkirjautumisikkuna. Luodaksesi tilin, paina create one linkkiä.\nTäytä tarvittavat kentät, hyväksy käyttöehdot ja paina Create a Unity ID.\nSaat sähköpostiisi vahvistusviestin. Avaa se ja paina siinä olevaa linkkiä vahvistaaksesi sähköpostisi.\nKun se on tehty, palaa Unity Hubiin ja paina Continue.\n5. Lisenssi & Kysely:\nValitse Unity Personal -lisenssi ja paina Next.\nValitse seuraavasta valikosta I don’t use Unity in a professional capacity.\nLopuksi sinun tarvitsee enää vain vastata kyselyyn. Täytä se ja kaikki on valmista!\nVoit luoda uuden projektin menemällä Projects-välilehteen ja painamalla New.\nKoodaa itsesi listalle\nMarkkinointilupa: Annan Nitomani Schoolille luvan olla minuun yhteydessä sähköpostilla jonka olen antanut, jotta Nitomani School voi kertoa uusimmista päivityksistä, uutisista ja minkä Nitomani School näkee tärkeäksi.\nKiitos liittymisestä. Pidämme sinut tästä lähtien ajantasalla meistä.\nKuinka aloitan Nitomani Schoolilla\n25 lokakuu, 2019


Pieni pilvivertailu | Kuningaskuluttaja | yle.fi\nJulkaistu 19.03.2012 - 14:34 . Päivitetty 03.10.2014 - 14:34\nEi, tämä ei ole sellainen pilvivertailu, eli kaikki jotka tulivat sen toisenlaisen Google-haun johdattamana, voitte klikata eteenpäin.\nTämä pieni pilvivertailu on kaltaisilleni seminörteille, jotka tuskailevat kannettavan, kotikoneen, työkoneen, tabletin ja älykännykän kanssa sitä, että aina se tiedosto, jota juuri nyt haluaisi käyttää, on siellä toisessa koneessa.\nItse olen tuskaillut asian kanssa jo tovin, joten kokosin tähän muutaman pilvipalvelun ja omia käyttökäyttökokemuksiani.\nPilvipalvelujen idea on, että pääsee netin kautta käsiksi tiedostoihin ja pystyy ne sinne päivittämään. Näin ajantasaiset tiedostot ovat aina ulottuvilla käytit mitä tahansa konetta. Tulevaisuudessahan me emme talleta mitään omille koneillemme, vaan kaikki on siellä jossain, pilvessä. Sieltä bitit sinkoilevat langattomasti housuntaskun älyluuriin tai sohvapöydän tablettiin.\nYlistetty palvelu, jossa on selkeä ja helppokäyttöinen käyttöliittymä. Tiedostoja voi järjestellä kansioihin helposti ja niitä voi myös jakaa muiden kanssa. Muistaa jopa omasta boksistasi tuhoamasi tiedostot. Palvelussa ei voi tyhjästä nyhjäistä uutta dokumenttia, vaan tiedostot on ensin luotava muualla. Yhden tiedoston jakaminen on turhan vaikeaa. TechCrunch valitsi yhtiön vuoden 2011 parhaaksi start up -yritykseksi.\nIlmaista tilaa 2 Gb (lisää saa 8Gb saakka houkuttelemalla lisää käyttäjiä)\nLisätilan hinnat: 50Gb - 9,99$/kk tai 99$/v, 100Gb - 19,99$/kk tai 199$/v\nGooglen palvelu ei vaadi sovellusten lataamista koneelle, vaan toimii puhtaasti vain netin kautta. Sielu pitää kyllä myydä, eli Google-tili tarvitaan. Docsiin voi ladata omia tiedostoja tai aloittaa tiedoston luomisen alusta, asiakirjoja voi luoda niin tekstinkäsittelypohjille kuin taulukkopohjillekin. Tiedostoja (ja kansioita) voi jakaa, ja niitä voi useampi henkilö käsitellä samaan aikaan. Myös jo tehtyjen muutosten historiaa pystyy katselemaan ja vaikka chättämään samaan aikaan dokumentin kimpussa olevien kanssa.\nUlkoasultaan Google docs ei ole ihmeellinen, mutta toimii varsinkin tiimityöskentelyssä hyvin. Hieno ominaisuus on, että se tallentaa aukiolevia tiedostoja automaattisesti tiuhaan. Isoin miinus on tietysti se, että kaikilla palvelun käyttäjillä pitää olla Google-tili.\nIlmaista tilaa: 1 Gb\nLisätilan hinnat: 20Gb - 5$/vuosi, 80Gb - 20$/v, 200Gb - 50$/v, 400Gb - $100$/v, 1 Tb - 256$/v, jne.\n“Laatikko” on simppelistä nimestään huolimatta laaja pilvipalvelu, joka antaa työkaluja monenlaiselle dokumenttien jaolle, muokkaukselle, kommentoinnille ja luonnille. Box tarjoaa myös näistä kolmesta eniten ilmaista tallennustilaa. Käyttöliittymä toimii kuin ajatus, eikä käyttöohjeita tarvita palvelun monipuolisuuden hahmottamiseksi, klikkaamalla oppii. Asiakirjoja voi kommentoida, niihin voi määritellä tehtäviä (“tarkasta tämä”, “päivitä” tms.), niitä voi jakaa tiedostoina ja kansioina. Dokumentteja voi myös suojata vaikka salasanalla. Myös tiedostonäkymässä on vaihtoehtoja.\nIlmaista tilaa: 5Gb\nLisätilan hinnat: 25Gb - 9,99$/kk, 50Gb - 19,99$/kk\nItse päädyin Boxin käyttäjäksi, vaikka näpit ovat pelissä Google Docsissakin. Boxissa yhdistyvät kahden muun palvelun parhaat puolet: tiedostoja voi jakaa kenelle vain ja Boxissa voi myös luoda asiakirjoja. Lisäksi sen käyttöliittymä on harvinaisen miellyttävä.\nTässä vielä lisää vastaavia palveluja, jos jollain kokemuksia, kertokaa.\nFilesAnywhere, CloudMe, CrashPlan, EgnyteiCloud, Mozy, SpiderOak, SugarSync, Thru Inc, TitanFile, Windows Live SkyDrive (25 Gb ilmaista tilaa).